open-index/open-wikipedia-markdown huggingface dataset:
ధ్వనితరంగశాస్త్రం

alt=Lindsay's Wheel of acoustics|thumb|లిండ్సే యొక్క వీల్ ఆఫ్ అకౌస్టిక్స్, ఇది ధ్వనిశాస్త్రంలోని ఫీల్డ్‌లను చూపుతుంది
**ధ్వనితరంగశాస్త్రం** లేదా **అకౌస్టిక్స్** అనేది వాయువులు, ద్రవాలు, ఘనాలలో యాంత్రిక తరంగాలు అధ్యయనం చేసే శాస్త్రం. ఈ తరంగాలు కంపనం, ధ్వని, అల్ట్రాసౌండ్, ఇన్‌ఫ్రాసౌండ్ చేయవచ్చు. ఈ అకౌస్టిక్స్ రంగానికి చెందిన శాస్త్రవేత్తను అకౌస్టిసియన్ అంటారు. ధ్వని రంగంలో పనిచేసే శాస్త్రవేత్తని శబ్ద ఇంజనీర్ అని పిలుస్తారు.

ధ్వని శాస్త్రం అనేది దాని ఉత్పత్తి, ప్రసారం, ప్రభావాలతో సహా ధ్వనిని అధ్యయనం చేస్తుంది. ఇది భౌతిక శాస్త్రం, ఇంజనీరింగ్, మనస్తత్వశాస్త్రం, సంగీతంతో సహా వివిధ రంగాలను కలిగి ఉంటుంది. ధ్వని తరంగాల కొలత, విశ్లేషణ, తారుమారుని ధ్వనిశాస్త్రం కలిగి ఉంటుంది, ఇవి గాలి, నీరు లేదా ఘనపదార్థాల వంటి మాధ్యమం ద్వారా వ్యాపించే కంపనాలు.

భౌతిక శాస్త్రంలో, ధ్వని తరంగాల యొక్క పౌనఃపున్యం, తరంగదైర్ఘ్యం, వ్యాప్తి, వేగం వంటి భౌతిక లక్షణాల అధ్యయనంలో ధ్వనిశాస్త్రం ఉంటుంది. మైక్రోఫోన్‌లు, లౌడ్‌స్పీకర్‌లు, అకౌస్టిక్ మెటీరియల్‌ల వంటి ధ్వని తరంగాలను మార్చే పరికరాలను రూపొందించడానికి, అభివృద్ధి చేయడానికి ఎకౌస్టికల్ ఇంజనీర్లు భౌతిక శాస్త్ర సూత్రాలను వర్తింపజేస్తారు.

మనస్తత్వ శాస్త్రంలో, ధ్వనిశాస్త్రంలో మానవులు ధ్వనిని ఎలా గ్రహిస్తారు, ప్రతిస్పందిస్తారు అనే అధ్యయనాన్ని కలిగి ఉంటుంది. ఇది ధ్వని నాణ్యత యొక్క అవగాహన, ఆరోగ్యం, శ్రేయస్సుపై శబ్దం యొక్క ప్రభావాలు, చికిత్సా సాధనంగా ధ్వనిని ఉపయోగించడం వంటి పరిశోధనలను కలిగి ఉంటుంది.

సంగీతంలో, ధ్వనిశాస్త్రంలో సంగీత వాయిద్యాల భౌతిక లక్షణాలు, అవి ధ్వనిని ఎలా ఉత్పత్తి చేస్తాయో అధ్యయనం చేస్తుంది. ఇందులో స్ట్రింగ్స్ యొక్క వైబ్రేషన్ లేదా విండ్ ఇన్‌స్ట్రుమెంట్స్‌లోని ఎయిర్ కాలమ్‌లు, సౌండ్ యొక్క హార్మోనిక్ కంటెంట్, రెసొనెన్స్, డంపింగ్ యొక్క ప్రభావాలను అధ్యయనం చేస్తుంది.

అదనంగా, ప్రదర్శన స్థలం యొక్క ధ్వనితో సంగీత వాయిద్యాలు ఎలా సంకర్షణ చెందుతాయో కూడా ధ్వనిశాస్త్రం పరిశీలిస్తుంది. సంగీతశాలలో ధ్వనిశాస్త్రం సంగీత వాయిద్యాల ద్వారా ఉత్పత్తి చేయబడిన ధ్వనిని, ప్రేక్షకులచే ఎలా గ్రహించబడుతుందో బాగా ప్రభావితం చేస్తుంది. ఉదాహరణకు, మంచి ధ్వనితో కూడిన కచేరీ హాల్ ప్లే చేయబడే సంగీతం యొక్క గొప్పతనాన్ని, స్పష్టతను పెంచుతుంది, అయితే పేలవమైన ధ్వనితో కూడిన స్థలం ధ్వనిని గందరగోళంగా, అస్పష్టంగా చేస్తుంది.

సంగీత వాయిద్యాలు, ప్రదర్శన స్థలాల ధ్వనిని అర్థం చేసుకోవడం సంగీతకారులు, సంగీత నిర్మాతలు, సౌండ్ ఇంజనీర్‌లకు ముఖ్యమైనది, ఎందుకంటే ఇది సాధనాలు, పరికరాల ఎంపిక, మైక్రోఫోన్‌ల స్థానం, ప్రదర్శన స్థలాల రూపకల్పనపై ప్రభావం చూపుతుంది.

మొత్తంమీద, ధ్వనిశాస్త్రం అనేది ధ్వని యొక్క భౌతిక, ఇంజనీరింగ్, మానసిక అంశాల అధ్యయనాన్ని మిళితం చేసే ఇంటర్ డిసిప్లినరీ ఫీల్డ్. దీని అప్లికేషన్లు వినికిడి సాధనాలు, సంగీత కచేరీ హాళ్ల రూపకల్పన నుండి కొత్త సంగీత వాయిద్యాల అభివృద్ధి వరకు ఉంటాయి.

జంతు ప్రపంచంలో మనుగడకు అత్యంత కీలకమైన మార్గాలలో వినికిడి ఒకటి, మానవ అభివృద్ధి, సంస్కృతి యొక్క అత్యంత విలక్షణమైన లక్షణాలలో ప్రసంగం ఒకటి. తదనుగుణంగా, ధ్వని శాస్త్రం మానవ సమాజంలోని అనేక కోణాల్లో వ్యాపించింది-సంగీతం, ఔషధం, వాస్తుశిల్పం, పారిశ్రామిక ఉత్పత్తి, యుద్ధం, మరిన్ని. అదేవిధంగా, పాటల పక్షులు, కప్పలు వంటి జంతు జాతులు సంభోగ ఆచారాలలో లేదా భూభాగాలను గుర్తించడానికి ఒక ముఖ్య అంశంగా ధ్వని, వినికిడిని ఉపయోగిస్తాయి. రాబర్ట్ బ్రూస్ లిండ్సే యొక్క "వీల్ ఆఫ్ ఎకౌస్టిక్స్" అనేది ధ్వనిశాస్త్రంలోని వివిధ రంగాల గురించి బాగా ఆమోదించబడిన అవలోకనం.

## ఇవి కూడా చూడండి
* ధ్వని
* సంగీతం

## మూలాలు

వర్గం:ధ్వని
వర్గం:ధ్వనితరంగశాస్త్రం
నేలటూరి గొల్లపల్లి

**నేలటూరి గొల్లపల్లి**, మార్కాపురం జిల్లా, కనిగిరి మండలానికి చెందిన రెవెన్యూయేతర గ్రామం.

## గ్రామ భౌగోళికం
ఈ గ్రామం కనిగిరికి 15 కి.మీ. దూరంలో ఉంది. 
## దర్శనీయ ప్రదేశాలు/దేవాలయాలు
**శ్రీ రంగనాయకస్వామివారి ఆలయం -** ఈ గ్రామానికి సమీపంలో అటవీ ప్రాంతంలో ఒక కొండలో నిర్మించియున్న ఈ సుందరమైన ఆలయానికి ఎంతో ప్రాముఖ్యం ఉండేది. 
దేవాలయం చుట్టూ ఒక కొలను, మెట్లదారి, దేవాలయంపై ప్రత్యేకంగా రాళ్ళపై, స్తంభాలపై చెక్కిన శిలాశాసనాలు నేటికీ చెక్కుచెదరకుండా ఉన్నాయి. శ్రీ కృష్ణదేవరాయల కాలంలో ఈ ఆలయం ఇక్కడ నిర్మించినారని చరిత్రకారుల కథనం. ఆ తరువాత కాటమరాజు, రెడ్డిరాజుల కాలంలో గూడా ఈ ఆలయంలో పూజా పునస్కారాలు అందుకున్నట్లు తెలియుచున్నది. ప్రస్తుతం ఈ ఆలయం శిథిలావస్థకు చేరినది. తక్షణం పాలకులు, దేవాదాయశాఖవారు, పురావస్థుశాఖ వారు కల్పించుకుని, దీనిని పరిరక్షించాలని గ్రామస్థులు కోరుచున్నారు. 

## మూలాలు


## వెలుపలి లింకులు
సత్య కృష్ణన్

**సత్య కృష్ణన్** ఒక ప్రముఖ సినీనటి. ఎక్కువగా తెలుగు సినిమాలలో నటించింది. హోటల్ మేనేజ్మెంట్ ప్రొఫెషనల్ గా పనిచేస్తున్న ఆమెను శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. సత్య కృష్ణన్ ఎక్కువగా సహాయ పాత్రలు పోషించింది. ఆనంద్ సినిమాలో కథానాయికకు స్నేహితురాలిగా ఆమె పోషించిన *అనిత* పాత్ర బాగా ప్రాచుర్యం పొందింది.
## కెరీర్
సత్య కృష్ణన్ హైదరాబాదులో తన చదువు పూర్తిచేసింది. హోటల్ మేనేజ్ మెంట్ లో డిగ్రీ పూర్తి చేసిన ఆమె హైదరాబాదులోని తాజ్ గ్రూప్ ఆఫ్ హోటల్స్ లో ఉద్యోగంలో చేరింది. ఎయిర్ హోస్టెస్ కావాలనేది ఆమె కల. 2000 లో శేఖర్ కమ్ముల తన మొదటి సినిమా డాలర్ డ్రీమ్స్ సినిమాతో వెండితెరకు పరిచయం చేశాడు. తరువాత ఆమె వివాహం చేసుకుని పంజాగుట్ట లోని ఓ బ్యాంకు ఉద్యోగంలో చేరింది. నాలుగేళ్ళ తరువాత మళ్ళీ శేేఖర్ కమ్ముల ఆనంద్ సినిమాలో అవకాశం ఇచ్చాడు. ఆ సినిమాకి ఆమెకు ఉత్తమ సహాయనటిగా నంది అవార్డు దక్కింది. దాంతో ఆమె ఉద్యోగాన్ని వదిలిపెట్టి పూర్తి స్థాయి నటిగా మారింది.

తరువాత బొమ్మరిల్లు, మొదటి సినిమా, వినాయకుడు లాంటి ఆదరణ పొందిన చిత్రాల్లో నటించింది. మొదటి సారిగా మెంటల్ కృష్ణ అనే సినిమాలో కథానాయికగా నటించింది. కానీ ఆ సినిమా విమర్శలపాలైంది.

## వ్యక్తిగత జీవితం
ఆమె కూతురు అనన్య కృష్ణన్ కూడా సినిమా నటి. గ్యాంగ్‌స్ట‌ర్ గంగ‌రాజు, ఊ అంటావా మావ ఊహు అంటావా మావ అనే సినిమాల్లో సహాయపాత్రల్లో నటించిన అనన్య 

''కేసీఆర్'' (2024) సినిమాతో హీరోయిన్ గా అరంగేట్రం చేసింది.

### తెలుగు సినిమాలు

### తమిళ సినిమాలు

### దఖినీ చిత్రం

### టెలివిజన్

## మూలాలు


వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:నంది ఉత్తమ నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
ధరూరు పుల్లయ్య

**దరూరు పుల్లయ్య** భారత జాతీయ కాంగ్రెస్ పార్టీకి చెందిన రాజకీయ నాయకులు. ఆయన అనంతపురం లోక్‌సభ నియోజకవర్గం నుండి సభ్యునిగా రెండుసార్లు ఎన్నికైనారు. ఆయన 1977, 1980లలో 6వ, 7వ లోక్‌సభకు ఎన్నికైనారు. ఆయన చెన్నై లోని లయోలా కళాశాలలో చదువుకున్నారు. ఆయన మద్రాసు న్యాయ కళాశాలలో న్యాయశాస్త్రంలో పట్టాను పొందారు.

## మూలాలు

## ఇతర లింకులు

వర్గం:జీవిస్తున్న ప్రజలు
వర్గం:1939 జననాలు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
మిస్సుల సూర్యనారాయణమూర్తి

**మిస్సుల సూర్యనారాయణమూర్తి** (జననం 1911) బి.యస్సీ భారతదేశ రాజకీయవేత్త, పార్లమెంటు సభ్యులు.
## జీవితం
ఆయన కొండకర్ల లోని బ్రాహ్మణ కుటుంబంలో శ్రీ వెంకన్నకు జన్మించారు. ఆయన ఎం.ఎస్.అన్నపూర్ణాదేవిని మే 29, 1929 న వివాహమాడారు. ఆయనకు ఆరుగురు పిల్లలు. వారిలో నలుగురు కుమారులు, ఇద్దరు కుమార్తెలు.

## కెరీర్
మూర్తి రసాయనశాస్త్రంలో బి.యస్సీ చదివారు. ఆయన అనకాపల్లికి దగ్గరలో గల సుగర్ ప్లాంట్ లో పనిచేసేవారు. ఆ కాలంలో సుగర్ టెక్నాలజీలో కార్బన్ క్రియాశీలకతపై పరిశోధనలు చేసారు.

ఆయన 1945లో ప్రదేశ్ కాంగ్రెస్ కమిటీ సభ్యునిగా వ్యవహరించారు. ఆయన 1942 నుండి 1946 వరకు, 1953 నుండి 1957 వరకు విశాఖపట్నం జిల్లా కాంగ్రెస్ కమిటీకి రెండు పర్యాయాలు అధ్యక్షునిగా ఉన్నారు.

ఆయన 1957 లో గోలుగొండ లోక్‌సభ నుండి 2వ లోక్‌సభ సభ్యునిగానూ, అనకాపల్లి లోక్‌సభ నియోజకవర్గం నుండి 3వ, 4వ పార్లమెంతు సభ్యునిగా వరుసగా 1962, 1967 లలో భారత జాతీయ కాంగ్రెస్ అభ్యర్థిగా గెలుపొందారు.

ఆశ్చర్యకరంగా ఆయన వరుసగా లోక్‌సభ సభ సభ్యునిగా ఎన్నికైనప్పటికీ, ఆయన చిన్న గుడెసెలో తన జివిత చరమాంకం వరకు నివసించారు. ఆయన తనకు వారసత్వంగా సంక్రమించిన ఆస్తులను ప్రజా సేవకోసం అమ్మివేసారు.

రాజకీయాలకు రాకముందు, ఆయన అత్యుతాపురం మండలంలోని కొండకర్ల గ్రామ అధ్యక్షునిగా ఉండేవారు.

హరిజనుల అభివృద్ధి కోసం అభివృద్ధి సూత్రాలను ప్రతిపాదించారు. పేద పిల్లల విద్యాభివృద్ధికోసం కొండకర్ల లో కోఆపరేటివ్ సొసైటీని స్థాపించారు.

ఆయన జీవితం మొత్తం ఖాదీ దుస్తునను ధరించారు.

## ఇతర లింకులు
* Biodata of M. S. Murti at Lok Sabha website.
* Some Photographs of M. S. Murthy at Wikimapia.org

వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:1911 జననాలు
వర్గం:1973 మరణాలు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:విశాఖపట్నం జిల్లా రాజకీయ నాయకులు
పెతకంశెట్టి అప్పలనరసింహం

పెతకంశెట్టి అప్పల నరసింహం, (పి.అప్పలనరసింహం గా సుపరిచితులు) (1938 - ?)  భారత పార్లమెంటు సభ్యులు.
## జీవిత విశేషాలు
ఆయన జూన్ 1938 లో విశాఖపట్నం జిల్లా, అనకాపల్లి తాలుకాలోని నాగులాపల్లి గ్రామంలో జన్మిచారు.1971లో పెందుర్తి సమితి అధ్యక్షుడిగా కూడా పనిచేశాడు
thumb|అనకాపల్లి మాజీ ఎం.పి. విగ్రహం డైమండ్ పార్క్, అనకాపల్లిలో పెతకంశెట్టి అప్పల నర్సింహం కాంస్య విగ్రహం
ఆయన 1983, 1984 మధ్య ఆంధ్రప్రదేశ్ శాసనసభ సభ్యునిగా యున్నారు. ఆయన పెందుర్తి నియోజకవర్గం నుండి స్వతంత్ర అభ్యర్తిగా గెలుపొందారు.

ఆయన విశాఖపట్నం అర్బన్ డెవలప్‌మెంటు అథారిటీ (వుడా) కు 1984లో చైర్మన్ గా వ్యవహరించారు.

ఆయన 1984లో తెలుగుదేశం పార్టీ అభ్యర్థిగా అనకాపల్లి లోక్‌సభ నియోజకవర్గం నుండి 8వ లోక్‌సభకు ఎన్నికైనారు.

ఆయన కుమారుడు పి.జి.వి.ఆర్.నాయుడు కూడా ఆంధ్రప్రదేశ్ శాసనసభ సభ్యునిగా పనిచేసారు.

ఆయన యొక్క కాంస్య విగ్రహాన్ని ఆయన జ్ఞాపకార్థం విశాఖపట్నం డైమండ్ పార్కులో 2009లో నెలకొల్పారు.

## మూలాలు

వర్గం:8వ లోక్‌సభ సభ్యులు
వర్గం:1938 జననాలు
వర్గం:జీవిస్తున్న ప్రజలు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:విశాఖపట్నం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు
యాచశూరుడు

యాచశూరుడు వెలమ వంశమునకు చెందిన  రేచర్ల  గోత్రీయుడు . భేతాళనాయకుడు, అనపోతనాయకుడు, సర్వజ్ఞసింగభూపాలుడు మున్నగు వెలమవీరులందఱు నీ రేచర్ల గోత్రీయులె. రేచర్లగోత్రీయులు తొలుత కాకతీయ సామ్రాజ్యమున సేనానాయకులుగ నుండి తమ పరాక్రమముతో యుద్ధాలలో గెలిచి  తమప్రభువులచే సత్కారముల నొందిరి. కాకతీయ  సామ్రాజ్యము పడిపోయిన తార్వాత నీ వెలమవీరులు స్వతంత్ర రాజ్యములను స్థాపించి చిరకాలము పాలించిరి. తర్వాత వీరి    రాజ్యము యవనుల ఒత్తిడిచే రానురాను చీలి భిన్నభిన్నమైపోయెను. ఈరేచర్ల గోత్రము నందు జనించిన యాచశూరుడు చంద్రగిరి వీరవేంకటపతిరాయలు పాలించు  కాలమున  కొంతకాలము మధురాంతకము  నందును మఱికొంత కాలము ఉత్తర మల్లూరు నందును సామంతరాజుగా నుండెను.

యాచశూరుడు... చెఱసాలయందున్న రంగరాజును ఎలాగైనా    విడిపింపవలయునని అనేక విధ్యముల ప్రయత్నములు చేసెనుగాని ఫలతము లేక పోయెను.. కారాగృహవాసుల వస్త్రములు ఉతుకు చాకలి వాండ్రను మంచి చేసికొని వారికి లంచము లిచ్చి శ్రీరంగరాయల ముగ్గురు కుమారులలో మధ్యవాడగు పండ్రెండు సంవత్సరముల బాలుని మాత్రము బట్టలమూటలలో బెట్టి బయటికి దెప్పించి యాచశూరుడు  ఆబాలుని తనయొద్ద నుంచుకొని పెంచుచుండెను. 

చివరకు    యాచశూరుడు రాయబారుల దిరస్కరించి చంద్రగిరి దుర్గమును యుద్ధములో వశపరచుకొనెను.  ఇది గమనించిన జగ్గరాజు   పారిపోయెను. యాచశూరుడు రాజమందిరమున బ్రవేశించి కోటను స్వాధీనపఱచికొని విశ్వసనీయులగు సైనికులకు నుద్యోగములు నొసంగి పూర్వవస్తువు లన్నింటిని బయటికి దీయించి సామంతలు  పౌరసమ పక్షమున శ్రీరంగరాయల పుత్రుడగు రామరాయ నకు చంద్రగిరి రాజ్యమునకు పట్టాభిషేకము గావించెను. బౌరులందఱును యాచశూరుని ధర్మపరతంత్ర బుద్ధికిని స్వామిభక్తిని సంతసించి చంద్రగిరి రాజ్యమునకు మంత్రిగ నుండుమని ప్రార్థించిరి. కాని తన కర్తవ్యము నిర్వహింపబడినదని యాచశూరుదు తెలిపి తన రాజ్యమునకు నేగెను. పూర్వప్రభు వంశజుడగు రామరాజు తమకు  రాజైనందులకు  జగ్గరాజు దుష్టపరిపాలన మంతరించినందులకు బ్రజలు సంతసించి రాజ్యమున జిరకాలము మహోత్సవము లొనరించి తమ  యానందము బ్రకటించిరి.

## మూలము
https://te.wikisource.org/wiki/%E0%B0%86%E0%B0%82%E0%B0%A7%E0%B1%8D%E0%B0%B0_%E0%B0%B5%E0%B1%80%E0%B0%B0%E0%B1%81%E0%B0%B2%E0%B1%81/%E0%B0%AF%E0%B0%BE%E0%B0%9A%E0%B0%B6%E0%B1%82%E0%B0%B0%E0%B1%81%E0%B0%A1%E0%B1%81

వర్గం:కాకతీయ సామ్రాజ్యం
పొన్నపాటి ఆంటోని రెడ్డి

**పొన్నపాటి ఆంటోని రెడ్డి** భారత జాతీయ కాంగ్రెస్ పార్టి రాజకీయనాయకులు. ఆయన 1967, 1971 లలో భారతదేశ పార్లమెంటులో లోక్‌సభకు అనంతపురం లోక్‌సభ నియోజకవర్గం నుండి ప్రాతినిధ్యం వహించారు. ఆయన బెల్లారీ లోని సెయింట్ జాన్స్ హైస్కూలు, తిరుచురాపల్లి లోని  సెయింట్ జోసెఫ్ కాలేజీలలో చదివాడు.

## మూలాలు

## ఇతర లింకులు

వర్గం:1908 జననాలు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
వర్గం:కర్నూలు జిల్లా రాజకీయ నాయకులు
వర్గం:ఆంధ్ర రాష్ట్రంలో శాసన సభ్యులు
పెంకుటిల్లు (నవల)

**పెంకుటిల్లు** కొమ్మూరి వేణుగోపాలరావు 1956లో రాసిన ప్రసిద్ధ నవల. 1950ల నాటి తెలుగు మధ్యతరగతి జీవనాన్ని నవలలో ప్రతిబింబించారు. ఆ కాలంలో మధ్యతరగతి ప్రజలు ప్రధానంగా పెంకుటిళ్ళలో నివసించేవారు కాబట్టి రచయిత ఆ పేరును ఎంచుకున్నాడు. తెలుగు నవలా సాహిత్యంలో ప్రముఖమైన నవలల్లో ఒకటిగా కొందరు విమర్శకులు పెంకుటిల్లు నవలను గుర్తించారు. ఈ నవల ద్వారా కొమ్మూరికి *ఆంధ్రా శరత్* అనే బిరుదు వచ్చింది. పెంకుటిల్లు వేణుగోపాలరావు అని కూడా పేరు తెచ్చుకున్నాడు.
## రచనా నేపథ్యం
రచయిత కొమ్మూరి వేణుగోపాలరావు నవలను 1956లో రాశారు. కథలో 1940 నుంచి 1950ల మధ్యకాలం, కృష్ణా డెల్టాలోని ఒకానొక పట్టణం స్థలకాలాలుగా అమరాయి.

## కథ
చిదంబరశాస్త్రి తన వృద్ధురాలైన తల్లి, భార్య శారదాంబ, ముగ్గురు కూతుళ్ళు అన్నపూర్ణ, రాధ, ఛాయ, ముగ్గురు కొడుకులు నారాయణ, ప్రకాశ రావు, వాసుదేవరావుతో కలిసి ఉంటుంటాడు. పిల్లల్లో అన్నపూర్ణకి పెళ్ళి చేసి పంపిస్తారు. రాధ యుక్త వయస్కురాలు. ఛాయ ఇంకా చిన్న పిల్ల. కుటుంబం కోసం చదువు మధ్యలోనే ఆపేసి పెద్ద కొడుకు నారాయణ బ్యాంకు ఉద్యోగంలో ప్రవేశించగా, రెండోవాడు ప్రకాశం మద్రాసులో లా చదువుతూ ఉంటాడు. ఆఖరివాడైన వాసూ బళ్ళో చదువుకుంటూ ఉంటాడు.

చిదంబర శాస్త్రికి పిత్రార్జితమైన రెండెకరాల పొలం, ఓ పెంకుటిల్లూ తప్ప ఇతరత్రా ఆస్తిపాస్తులేవీ ఉండవు. అయినా, అతను వేరే పనేమీ చేయకుండా ఇంట్లోనే ఉండి మిత్రులతో తీరికలేకుండా పేకాడుతూ కాలం గడుపుతూ ఉంటాడు. ఆ కుటుంబ ఖర్చులు మొత్తం పొలం మీద వచ్చే కొద్దిపాటి ఆదాయం, నారాయణకి వచ్చే వందరూపాయల జీతంతో సాగుతుంటాయి.

ప్రకాశానికి తను బీదవాడిననే భావన కుంగదీస్తూ ఉంటుంది. అతను అద్దెకి ఉండే ఇంటి యజమాని రామారావు, ఆయన కూతురు శకుంతల సహృదయులు. వాళ్ళ కలిమికి తోడు, కులం పట్టింపు కారణంగా ప్రకాశం వాళ్లకి దూరంగానే మసలుతూ ఉంటాడు. ఆ కుటుంబానికి దూరంగా ఉండలనుకుంటాడో పరిస్థితులు అతన్ని అంతగా దగ్గర చేస్తాయి. ఇటు అతని ఇంట్లో ఒకదానిమీద ఒకటిగా సమస్యలు వచ్చి పడుతూ ఉంటాయి. వాసుకి రోడ్డు ప్రమాదం జరగడం, ముసలావిడకి అనారోగ్యం, చావుబతుకుల్లో ఉన్న ఆవిడ నారాయణ పెళ్ళి చూడాలని పట్టు పట్టి కూర్చోడం, కొన్ని బాధ్యతలైనా నేరవేర్చాక పెళ్ళి చేసుకోవాలనుకున్న నారాయణ, కుటుంబ సభ్యుల బలవంతం వల్ల సుగుణని పెళ్ళి చేసుకోవడం చకచకా జరిగిపోతాయి.

రాధ కుటుంబం కోసం ఏదన్నా చేయాలని ఉంటుంది, కానీ ఏమీ చేయలేని పరిస్థితులు. అందగత్తె కావడంతో ఆమెని ప్రేమించామని వెంట పడేవాళ్ళు, కోరిక తీర్చమనే వాళ్ళు సమస్యలు సృష్టిస్తూ ఉంటారు. తన సమస్యలు ఇంట్లో చెప్పి వాళ్లకి మరింత సమస్య కాలేక తనలో తానే మధన పడుతూ ఉంటుంది. అనుకోని పరిణామాల అనంతరం, చిదంబర శాస్త్రి జైలుకి వెళ్ళాల్సివస్తుంది. ఆ కుటుంబం పెంకుటిల్లు ఖాళీ చేయాల్సి వస్తుంది. మిగతా కథంతా ఆ కుటుంబం ఆ ఇంటిని ఎలా నిలబెట్టుకోగలిగిందీ నారాయణ తను బాధ్యతలు ఎలా తీర్చుకున్నాదీ అనే విషయాలపై నడుస్తుంది.

## మూలాలు


వర్గం:నవలలు
మధుమిత

**మధుమిత** (జ. ఆగస్టు 20, 1981) ఒక  నటి. ఆమె అసలు పేరు స్వప్న మాధురి. దక్షిణాది సినిమాలలో ముఖ్యంగా తెలుగు, తమిళ భాషల్లో ఎక్కువగా సహాయ పాత్రలు పోషించింది. పుట్టింటికి రా చెల్లీ, మన్మథుడు లాంటి గుర్తింపదగ్గ పాత్రలు ధరించింది. ప్రముఖ నటుడు శివ బాలాజీ ని వివాహమాడింది.
## కెరీర్
మధుమిత స్వప్నమాధురి అనే పేరుతో 2002 లో విడుదలైన సందడే సందడి అనే చిత్రంలో ముఖ్యమైన సహాయపాత్రతో తెలుగు సినీ పరిశ్రమలో ప్రవేశించింది. తరువాత మన్మథుడు, అమ్మాయిలు అబ్బాయిలు, పుట్టింటికి రా చెల్లి లాంటి సినిమాలలో సహాయపాత్రలు చేసింది. అర్జున్ కు చెల్లెలుగా నటించిన పుట్టింటికి రా చెల్లీ సినిమా 275 రోజులు ఆడి సంచలన విజయాన్ని నమోదు చేసింది. 

తరువాత ఆమెను పార్తిబన్ *కుడైకుళ్ మళై* అనే సినిమాతో తమిళ సినీపరిశ్రమకు పరిచయం చేశాడు. ఈ సినిమాలో ఆమె కథానాయికగా నటించింది. ఆ పాత్ర పేరైన మధుమిత ను తన అసలు పేరుగా మార్చుకున్నది. ఆ సినిమా పెద్దగా విజయవంతం కాకపోయినా ఆమెను తమిళంలోనే మరిన్ని అవకాశాలు వచ్చాయి. *ఆముదే*, *ఇంగ్లిష్ కారన్* అనే తమిళ సినిమాల్లో నటించింది.

#### వివాహం
శివ బాలాజీ, మధుమిత 2005లో తమిళ సినిమా  సినిమాలో వీరిద్దరు కలిసి నటించగా వీరి పరిచయం ప్రేమగా మరి 2009లో పెళ్లి చేసుకున్నారు. వీరికి ఇద్దరు కుమారులు ధన్‌విన్, గగన్ ఉన్నారు.

## ఫిల్మోగ్రఫీ

## మూలాలు

## బయటి లింకులు
* 
* 

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
ఆప్టికల్ డిస్క్

కంప్యూటింగ్, **ఆప్టికల్ డిస్క్** రికార్డింగ్ సాంకేతికతలో ఆప్టికల్ డిస్క్ (OD) అనేది చదరంగా ఉంటుంది, ఇది సాధారణంగా వృత్తాకార డిస్క్, ఇది దాని చదరపు ఉపరితల యొక్క ఒక ప్రత్యేక పదార్థంపై (తరచుగా అల్యూమినియం) దీని ఎన్‌కోడ్స్ బైనరీ డేటా (బిట్స్) పిట్స్ (గుంతలు) (0 లేదా ఆఫ్ యొక్క బైనరీ విలువ కారణంగా రీడ్ అవుతున్నపుడు ప్రతిబింబం లేకపోవడం), లాండ్స్ (మెట్టలు) (1 లేదా ఆన్ బైనరీ విలువ కారణంగా రీడ్ అవుతున్నపుడు ప్రతిబింబించడం) రూపంలో ఉంటాయి.

ఎన్కోడింగ్ పదార్థం డిస్క్ అత్యధికంగా చేస్తుంది, ఒక దుమ్ము డీ - ఫొకసింగ్ పొరను ఏర్పరుస్తుంది. ఇది ఒక మందమైన పదార్ధం (సాధారణంగా పాలికార్బోనేట్) పైన కూర్చుని. ఎన్కోడింగ్ నమూనా మొత్తం డిస్క్ ఉపరితలం కవర్, అంతరంగ ట్రాక్ నుండి అన్నింటి ట్రాక్ విస్తరించి నిరంతర, మురి మార్గాన్ని అనుసరిస్తుంది.డేటా, ఒక లేజర్ లేదా కొట్టడం యంత్రం డిస్క్ నిల్వ చేయబడింది, డేటా పాత్ 4,000 rpm లేదా మరింత గురించి 200 వేగంతో డిస్క్ తిరుగుతూ ఇది ఒక ఆప్టికల్ డిస్క్ డ్రైవ్ లో ఒక లేజర్ డయోడ్తో ప్రకాశిస్తూ ఉన్నప్పుడు ప్రాప్తి చేయవచ్చు, బట్టి డ్రైవ్ రకం, డిస్క్ ఫార్మాట్,, డిస్క్ సెంటర్ నుండి రీడ్ తల దూరం (లోపలి ట్రాక్స్ అధిక డిస్క్ వేగంతో చదివే).అత్యంత ఆప్టికల్ డిస్క్ల వివర్తనం దాని గీతలు ఏర్పడిన అసహ్యకరమైన ఫలితంగా ఇరిడిసెన్స్ (ప్రతిబింబం) లక్షణన్ని ప్రదర్శిస్తాయి.

డిస్క్ యొక్క ఈ వైపు వాస్తవ డేటా కలిగి, సాధారణంగా ఒక పారదర్శక పదార్ధం ఇలా చేస్తున్నారు, సాధారణంగా లక్క.ఒక ఆప్టికల్ డిస్క్ వెనుక వైపు సాధారణంగా ఒక ముద్రిత లేబుల్, కొన్నిసార్లు కాగితం తయారు కానీ తరచుగా ముద్రించిన లేదా డిస్క్ కూడా పై స్టాంప్ ఉంది.3½ అంగుళాల ఫ్లాపీ డిస్క్ కాకుండా, చాలా మంది ఆప్టికల్ డిస్క్ల ఒక సమగ్ర రక్షిత కేసింగ్ కలిగి లెకపొవటం, అందువలన గీతలు, వేలిముద్రలు,, ఇతర పర్యావరణ సమస్యల కారణంగా డేటా బదిలీ సమస్యలను ఎదుర్కొంటాయి.

ఆప్టికల్ డిస్క్ల సాధారణంగా సెం.మీ. 7.6, 30 మధ్య (3 12 లో) వ్యాసం, 12&nbsp;cm (4.75) చాలా సాధారణ పరిమాణం ఉండటంతో ఉన్నాయి. ఒక విలక్షణ డిస్క్, 1.2&nbsp;mm (0.05 లో) మందంగా ట్రాక్ పిచ్ (తరువాతి మధ్యలో ఒక ట్రాక్ మధ్యలో నుండి దూరం) 1.6 μm నుండి (CD లు కోసం) 320&nbsp;nm వరకు (బ్లూ-రే డిస్కులను కోసం) శ్రేణులు అయితే .

ఒక ఆప్టికల్ డిస్క్ మూడు రికార్డింగ్ రకాల ఒకటి మద్దతు రూపొందించబడింది:

చదవడానికి మాత్రమే (ఉదా: CD, CD-ROM) నమోదుచేయగల (వ్రాయడం ఒకసారి ఉదా CD-R), లేదా తిరిగి రికార్డబుల్ (రీరైటబుల్, ఉదా CD-RW) . ఒకసారి వ్రాయగల ఆప్టికల్ డిస్క్ల సాధారణంగా ఉపరితల, ప్రతిబింబ పొర మధ్య ఒక సేంద్రీయ రంగు రికార్డింగ్ పొరను కలిగి ఉంటాయి. రీరైటబుల్ డిస్కులను సాధారణంగా ఒక ఫేస్ మార్పును పదార్థం, తరచుగా AgInSbTe, వెండి, ఇండియంల, శ్వేతలోహం,, టెలూరియం మిశ్రమం యొక్క కూర్చిన ఒక ధాతు రికార్డింగ్ పొర ఉంటుంది.

ఆప్టికల్ డిస్క్లు అనేక సాధారణంగా వ్యక్తిగత కంప్యూటర్లు (PC) పాటలు (ఒక CD ప్లేయర్ లో ఉదా), వీడియో (ఒక బ్లూ-రే ఆటగాడు ఉదా), లేదా డేటా, కార్యక్రమాలు నిల్వ చేయడానికి ఉపయోగిస్తారు. ఆప్టికల్ నిల్వ టెక్నాలజీ అసోసియేషన్ (OSTA) ప్రామాణిక ఆప్టికల్ స్టోరేజ్ ఫార్మాట్లలో ప్రోత్సహిస్తుంది. ఆప్టికల్ డిస్క్ లు ముందు ఉన్న దృశ్య, డేటా నిల్వ ఫార్మాట్ల కంటే మరింత మన్నికైనగా ఉన్నప్పటికీ, పర్యావరణ, రోజువారీ ఉపయోగించడానికి నష్టం గురికావచ్చు. గ్రంథాలయాలు, ఆర్కైవ్ కంప్యూటర్ యొక్క ఆప్టికల్ డిస్క్ డ్రైవ్ లేదా ఇదే డిస్క్ ప్లేయర్ కొనసాగుతున్న వినియోగం నిర్ధారించడానికి ఆప్టికల్ మీడియా పరిరక్షణకు విధానాలు అభినయిస్తారు.

వర్గం:ఆప్టికల్ డిస్కులు
శివ బాలాజీ

**శివ బాలాజీ** (జ. అక్టోబరు 14, 1980) ఒక ప్రముఖ నటుడు, వ్యాపారవేత్త. తెలుగు, తమిళ చిత్రాల్లో ఎక్కువగా నటించాడు. 2003 లో విడుదలైన ఇది మా అశోగ్గాడి లవ్ స్టోరీ అనే సినిమా ద్వారా చిత్ర పరిశ్రమకు పరిచయమయ్యాడు. మొదట్లో తండ్రి వ్యాపార వ్యవహారాలు చూసుకుంటున్న శివ బాలాజీ సినీ రంగంపై ఆసక్తితో అందులో ప్రవేశించాడు. మాటీవీలో జరిగిన బిగ్ బాస్ కార్యక్రమంలో పాల్గొని విజేతగా నిలిచాడు.
## వ్యక్తిగత వివరాలు
శివ బాలాజీ చెన్నైలో పుట్టి పెరిగాడు. అతని తల్లిదండ్రులు మనోహరన్ రామస్వామి, శివకుమారి. తండ్రి వ్యాపారవేత్త. *కార్తికేయన్ మెట్రిక్యులేషన్ హైయర్ సెకండరీ స్కూల్లో* చదువుకున్నాడు. అతని చెల్లెలు పేరు గాయత్రి. అతని తమ్ముళ్ళు ప్రశాంత్ బాలాజీ, కృష్ణ సాయి. 17 ఏళ్ళ వయసు నుంచే శివ తన తండ్రి వ్యాపారాలను చూసుకోవడం మొదలు పెట్టాడు. 

#### వివాహం
శివ బాలాజీ, మధుమిత 2005లో తమిళ సినిమా  సినిమాలో వీరిద్దరు కలిసి నటించగా వీరి పరిచయం ప్రేమగా మరి 2009లో పెళ్లి చేసుకున్నారు. వీరికి ఇద్దరు కుమారులు ధన్‌విన్, గగన్ ఉన్నారు.

## కెరీర్
శివబాలాజీ 17 ఏళ్ళ వయసు నుంచే తనతండ్రి నుంచి సంక్రమించిన బాలాజీ గ్రూప్ ఆఫ్ కంపెనీస్ వ్యవహారాలు చూసుకోవడం మొదలు పెట్టాడు. 20 సంవత్సరాల వయసుకే తన సొంత కంపెనీలు స్థాపించాడు. తరువాత వ్యాపారం లేదా సినిమాలలో ఏదో ఒక రంగాన్ని ఎంచుకోమని తండ్రి సలహా ఇచ్చినపుడు 22 ఏళ్ళ వయసులో సినీ పరిశ్రమలో ప్రవేశించాడు. అతని తొలి చిత్రం **ఇది మా అశోగ్గాడి లవ్ స్టోరీ**.  తరువాత ఎలా చెప్పను అనే సినిమాలో అతిథి పాత్ర పోషించాడు. దోస్త్ అనే సినిమాలో కథానాయకుడి పాత్ర పోషించాడు. ఆర్య సినిమాలో పోషించిన అజయ్ పాత్ర అతనికి నటుడిగా మంచి పేరు తెచ్చి పెట్టింది. తెలుగులో స్టార్ హోదా వచ్చింది. తరువాత సంక్రాంతి అనే సినిమాలో వెంకటేష్, శ్రీకాంత్ లకు తమ్ముడిగా నటించాడు.

## ఫిల్మోగ్రఫీ

* *ఇంగ్లీష్ కారణ్ తప్ప మిగతా సినిమాలన్నీ తెలుగులోనే ఉన్నాయి.*

* *ఇంగ్లీష్ కారణ్ తప్ప మిగతా సినిమాలన్నీ తెలుగులోనే ఉన్నాయి.*

## టెలివిజన్

## మూలాలు

వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:బిగ్ బాస్ (తెలుగు టీవీ సిరీస్) పోటీదారులు
చుండూరు ఊచకోత

ఆగస్టు 6 1991న చుండూరు, ఆంధ్రప్రదేశ్ గ్రామంలో దళితులపై అగ్రకులస్తులు(రెడ్డి)చేసిన దాడి, హత్యాకాండలను **చుండూరు ఘటన**గానూ, **చుండూరు హత్యాకాండ**గానూ అభివర్ణిస్తారు.

## హత్యాకాండ
1991 ఆగస్టు 6న గుంటూరు జిల్లా చుండూరు గ్రామంలో అగ్రవర్ణాల వారు దళితవాడపై దాడి చేసి, వేట కొడవళ్ళతో, గొడ్డళ్లతో, బరిసెలతో దళితులను వెంటాడి, వేటాడి చంపారు. ఆ మారణ కాండలో ఎనిమిది మంది దళితులు ప్రాణాలు కోల్పోగా, ఐదుగురు తీవ్రంగా గాయపడ్డారు. మృతదేహాలను ముక్కలు ముక్కలుగా నరికి, గోనెసంచుల్లో మూటగట్టి, రాళ్ళు కట్టి తుంగభద్రలో పడే శారు. ఇద్దరు అన్నదమ్ములను మల్లెతోటలోనే చంపి భూమిలో తొక్కేశారు. ఒకరిని సజీవంగానే సంచులలో కుక్కి కాలువలో పడేశారు. 

## న్యాయస్థానం తీర్పు
ఈ ఘోరంపై వెల్లువెత్తిన ప్రజాగ్రహం కారణంగా ఏర్పాటైన ప్రత్యేక కోర్టు 16 ఏళ్ల సుదీర్ఘ విచారణ తదుపరి, 2007లో తీర్పును వెలువరించింది. ఇది అరుదైన వాటిలో కెల్లా అత్యంత అరుదైన కేసు కాదంటూ నిందితులకు మరణశిక్ష గాక, యావజ్జీవ కారాగార శిక్ష విధించింది. ప్రత్యేక కోర్టు చేసిన ఈ వ్యాఖ్య నేరం తీవ్రతను తగ్గించేసింది. ఏడేళ్ల తర్వాత ఏపీ హైకోర్టు ప్రాసిక్యూషన్ నేరాన్ని నిరూపించడంలో విఫలమైందంటూ నిందితులందరినీ విడుదల చేయాలని తీర్పు చెప్పింది. ఈ కేసులో 21 మంది నిందితులకు కింది కోర్టు విధించిన శిక్షలను రద్దు చేస్తూ రాష్ట్ర హైకోర్టు తీర్పు ఇచ్చింది. అంతేగాకుండా ఇదే కేసులో 35 మందికి విధించిన ఏడాది జైలు శిక్షను కూడా న్యాయస్థానం రద్దు చేస్తూ తీర్పు ఇచ్చింది.

ఆ తీర్పు మీద తీవ్ర వ్యతిరేకత వ్యక్తమైంది. ఈ కేసు విషయంలో రాష్ట్ర ప్రభుత్వంతోపాటు చుండూరు ఘటనలో మరణించినవారి బంధువులు సుప్రీం కోర్టును ఆశ్రయించారు. ఈ కేసు 2014 జూలై 30 నాడు సుప్రీంకోర్టులో విచారణకు వచ్చింది. సుప్రీంకోర్టు ఈ కేసు విషయంలో ఆంధ్రప్రదేశ్ హైకోర్టు ఇచ్చిన తీర్పుపై స్టే విధించడంతోపాటు ఈ కేసులో నిందితులందరికీ నోటీసులు ఇవ్వాలని నిర్ణయించింది.

## ఇతర పఠనాలు
* Police Killings and Rural Violence in Andhra Pradesh
* Brutal Killings of Harijans in Tsundur Village of Guntur District
* Caste, Class and Social Articulation in Andhra Pradesh 
* Post-Chundur and Other Chundurs K Balagopal
* THE CHUNDURU CARNAGE AUGUST 6,1991
* Caste, Class and Social Articulation in Andhra Pradesh, India: Mapping Differential Regional Trajectories - ODI Working Papers 179 - Working paper text version 

## మూలాలు

## ఇతర లింకులు
* చుండూరు... రెండు దశాబ్ధాల నెత్తుటి గాయం 
* చుండూరు మాలలపై హత్యాకాండ:1991 ఆగస్టు 6న
* 
* 

వర్గం:నేరాలు
వర్గం:దళితులపై దాడులు
వర్గం:సంఘటనలు
రోను తుఫాను

**రోను తుఫాను** (Cyclone Roanu) బంగాళాఖాతంలో యేర్పడిన తుఫాను. దీని ఫలితంగా భారతదేశం తూర్పు ప్రాంతాల్లో నష్ఠం సంభవించినది. 2016 ఉత్తర హిందూ మహాసముద్రంలో ఈ తుఫాను మొట్టమొదటిది. ఈ తుఫాను శ్రీలంక దక్షిణ ప్రాంతంలో అల్పపీడన ద్రోణితో ప్రారంభమైనది. ఇది క్రమంగా ఉత్తర దిశగా ప్రయాణించి తుఫానుగా పరిణమించింది. ఈ తుఫాను ప్రారంభ దశలో ఉన్నపుడు శ్రీలంకలో సుమారు 58 మంది మరణాలు సంభవించినవి. ఈ తుఫాను ఫలితంగా భారతదేశంలో తమిళనాడు, ఆంధ్రప్రదేశ్ రాష్ట్రాలలొ భారీ వర్షాలు సంభవించాయి. రానున్న 25-48 గంటలలో ఒడిశా, పశ్చిమ బెంగాల్ లో కూడా వర్షాలు సంభవించె అవకాశం ఉంది. ఈ తుఫాను బంగ్లాదేశ్ తీరాన్ని చివరికి దాటే అవకాశం ఉంది.
## తుఫాను చరిత్ర

మే 14, 2016న బంగాళాఖాతంలో అల్పపీడన ద్రోణి ఏర్పడింది. ఇది ఏకీకృతమైనప్పటికీ మే 17 న క్షీణిస్తుందని భారత వాతావతణ సంస్థ భావించింది. మే 17 సాయంత్రం  "జాయింట్ టైఫూన్ వార్నింగ్ సెంటర్" ద్వారా "ట్రాపికల్ సైక్లోన్ ఫార్మేషన్ అలర్ట్" ఈ వాయుగుండం తుఫానుగా పరిణమిస్తుందని  ప్రకటించారు. తరువాత రోజు ఐ.ఎం.డి ఈ తుపాను ఉదృతమగునని ఆంధ్రప్రదేశ్, ఒరిస్సా రాష్ట్రాలకు హెచ్చరికలు జారీచేసింది.  మే 19న ఐ.ఎం.డి ఈ తుఫాను తీవ్రమైనదిగా భావించి దానికి "రోను" గా నామకరణం చేసింది. 
## ఆంధ్రప్రదేశ్ లో ప్రభావం
బంగాళాఖాతంలో మొదలైన "రోను" తుఫాను కోస్తాంధ్రపై తీవ్ర ప్రభావం చూపుతోంది. దీంతో కోస్తా జిల్లాల్లో పలు ప్రాంతాల్లో భారీ వర్షాలు కురిసాయి. ముఖ్యంగా నెల్లూరు, గూడూరు, కావలి, నాయుడుపేట ప్రాంతాల్లో ఈదురుగాలులతో కూడిన భారీ నమోదయింది. ప్రకాశం, కృష్ణా, ఉభయగోదావరి, విశాఖ జిల్లాల్లో ఓ మోస్తరు నుంచి భారీవర్షాలు కురుస్తున్నాయి. విశాఖకు 110 కి.మీ, కాకినాడకు 60 కి.మీ దూరంలో *రోను* తుఫాన్ ఉందని అధికారులు అంటున్నారు. తీరం వెంబడి 90 కి.మీ వేగంతో గాలులు వీస్తున్నాయి.  ఆంధ్రప్రదేశ్‌ తీరంపై తుఫాను తీవ్రత తగ్గింది. బంగాళాఖాతంలో ఆంధ్రప్రదేశ్‌ తీరానికి సమాంతరంగా కదులుతున్న రోను.. తుఫాను వేగాన్ని పుంజుకుంది. వేగంగా ఒడిశా తీరవైపు కదులుతుండటంతో ఆంధ్రప్రదేశ్‌ తీరం పరిధిలో దీని ప్రభావం తగ్గింది. ప్రస్తుతం కళింగపట్నంకు దక్షిణ ఆగ్నేయంగా 40 కిలోమీటర్ల దూరంలో స్థిరంగా కదులుతోంది. గంటకు 17 కిలోమీటర్ల వేగంతో.. ఉత్తర ఈశాన్యంగా ఒడిశా తీరం వైపు పయనిస్తోంది. మందస్తు అంచనాల ప్రకారం ఇవాళ ఉదయం 5.30గంటలకు ఏపీ తీరంలోనే తీవ్ర తుఫానుగా మారుతుందని భావించారు. అయితే ఇది.. ఈ రాత్రికి ఒడిశా తీరంలో తీవ్ర తుఫానుగా మారనుందని వాతావరణశాఖ అంచనావేస్తోంది. తుపాను ప్రభావంతో ఉత్తరకోస్తా, గోదావరి జిల్లాల్లో ఓ మోస్తరు వర్షాలు కురుస్తున్నాయి. గడచిన 24 గంటల్లో కళింగపట్నంలో 15, విశాఖలో 8, మచిలీపట్నంలో 7, అమలాపురం, కాకినాడ, నర్సాపురం, ఒంగోలులో 6 సెం.మీ, గన్నవరం, బాపట్ల, తునిలో 3 సెంంటీ మీటర్ల వర్షపాతం నమోదైంది. 

## మూలాలు

## ఇతర లింకులు

*01B.ROANU  from the U.S. Naval Research Laboratory

వర్గం:ఉత్తర హిందూ మహాసముద్రంలో తుఫానులు
వర్గం:సంఘటనలు
వర్గం:ఆంధ్రప్రదేశ్ తుఫానులు
పరమాణు కేంద్రకం

**పరమాణు కేంద్రకం** (*అటామిక్ న్యూక్లియస్* - Atomic Nucleus) అంటే పదార్థాల యొక్క అతిచిన్న విభాగాలైన పరమాణువు మధ్యన దట్టంగా ఉండే భాగం. ఇందులో ప్రోటాన్లు, న్యూట్రాన్లు ఉంటాయి. దీన్ని 1911లో భౌతిక శాస్త్రవేత్త ఎర్నెస్ట్ రూథర్‌ఫోర్డ్ కనుగొన్నాడు. 1909 లో గైగర్-మార్సిడెన్ జరిపిన గోల్డ్ ఫాయిల్ (బంగారు రేకు) ప్రయోగం ఆధారంగా ఈ విషయాన్ని కనుగొన్నాడు. 1932లో న్యూట్రాన్ ను కనుగొన్న తరువాత కేంద్రకాన్ని ప్రోటాన్లు, న్యూట్రాన్ల సముదాయంగా భావిస్తూ దిమిత్రి ఇవనెంకో,  
వెర్నర్ హైసెన్ బర్గ్ నమూనాలు ప్రతిపాదించారు.
ఒక పరమాణువు మధ్య భాగంలో ధనావేశం కలిగిన కేంద్రకం, దానిచుట్టూ ఋణావేశం కలిగిన ఎలక్ట్రాన్ల మేఘం ఉంటుంది. ఇవి రెండు స్థిరవిద్యుత్ శక్తిచే (elactrostatic force) బంధింపబడి ఉంటాయి. ద్రవ్యరాశిలో సింహభాగం ప్రోటాన్లు, న్యూట్రాన్లదే, ఎలక్ట్రాన్ మేఘం కేవలం కొద్ది భాగమే. ప్రోటాన్లు, న్యూట్రాన్లు కేంద్రకంలో అణుశక్తితో కూడుకుని ఉంటాయి.

కేంద్రకం వ్యాసం  () (హైడ్రోజన్ పరమాణువు - ఒక్క ప్రోటాన్ వ్యాసం) నుంచి  (యురేనియం) వరకు ఉంటుంది.

పరమాణు కేంద్రకం గురించి, అందులో ఉన్న సూక్ష్మ కణాల గురించి, వాటిని బంధించి ఉంచే శక్తుల గురించి అధ్యయనం చేసే భౌతిక శాస్త్ర విభాగాన్ని న్యూక్లియర్ ఫిజిక్స్ (కేంద్రక భౌతికశాస్త్రం) అని వ్యవహరిస్తారు.

## చరిత్ర
పరమాణు కేంద్రకాన్ని 1911 లో జె. జె. థామ్సన్ ప్రతిపాదించిన ప్లమ్ పుడ్డింగ్ మోడల్ (Plum pudding model) మీద ఎర్నెస్ట్ రూథర్‌ఫోర్డ్ పరిశోధనలు చేస్తుండగా కనుగొన్నారు. అప్పటికే జె. జె. థామ్సన్ ఎలక్ట్రాన్ని కనుగొని ఉన్నాడు. పరమాణువులు విద్యుదావేశ పరంగా తటస్థంగా ఉంటాయి కాబట్టి ఋణావేశ కణాలైన ఎలక్ట్రాన్లకు వ్యతిరేకమైన ధనావేశం ఉంటుందని ఆయన ప్రతిపాదించాడు. ఆయన ప్రతిపాదించిన ప్లమ్ పుడ్డింగ్ మోడల్ లో పరమాణువులో ధనావేశ గోళంలో ఋణాత్మక ఎలక్ట్రానులు అక్కడక్కడ వెదజల్లినట్టు ఉంటాయని భావించాడు.

## మూలాలు

వర్గం:భౌతిక శాస్త్రం
లక్ష్మీపేట ఘటన

thumb|ఆంధ్రప్రదేశ్ ఉన్నత న్యాయస్థానం (2014లో లక్ష్మీపేటలోనే ప్రత్యేక న్యాయస్థానాన్ని అప్పటి హైకోర్టు న్యాయమూర్తి శేషసాయి ప్రారంభించారు)
శ్రీకాకుళం జిల్లా వంగర మండలం లక్ష్మీపేట గ్రామంలో దళితులపై అగ్రవర్ణాల నరమేథం జరిగింది. ఈ ఊచకోత రాష్ట్ర, దేశవ్యాప్తంగా సంచలనం సృష్టించింది.
## వివరాలు
వంగర మండలం లక్ష్మీపేట గ్రామంలో బీసీలు, దళితుల మధ్య నెలకొన్న కక్షల నేపథ్యంలో 2012 జూన్ 12న జరిగిన దాడుల్లో ఐదుగురు దళితులు మృతి చెందగా, మరో 19 మంది క్షతగాత్రులయ్యారు. ఊచకోత ఘటన దేశవ్యాప్తంగా సంచలనం రేపడం, దళిత, ఇతర ప్రజా సంఘాలు ఆందోళనలు నిర్వహించి, సంఘటన జరిగిన లక్ష్మీపేటలోనే ప్రత్యేక కోర్టు ఏర్పాటు చేసి విచారణ చేపట్టాలని పట్టుబట్టాయి. దీనికి ప్రభుత్వం అంగీకరించి, అదనపు జిల్లా సెషన్స్, ప్రత్యేక న్యాయస్థానాన్ని మంజూరు చేసింది. ఈ మేరకు భవన నిర్మాణాలు చేపట్టిన అనంతరం వాటిని 2014లో అప్పటి హైకోర్టు న్యాయమూర్తి శేషసాయి ప్రారంభించారు. మరోవైపు కేసు దర్యాప్తు బాధ్యతలు స్వీకరించిన సీఐడీ విభాగం చురుగ్గా దర్యాప్తు పూర్తి చేసింది.

మడ్డువలస జలాశయంలో 220 ఎకరాల కోసం లక్ష్మీపేటలో రెండు వర్గాల మధ్య వివాదం గత రెండేళ్లుగా రాజుకుంటునే ఉంది. శాంతిభద్రతల సమస్య తలెత్తుతుందని పోలీసుల పికెట్ ఏర్పాటు చేసినా జరగరాని ఘోరం జరిగిపోయింది.
## గ్రామీణాభివృద్ధిశాఖ నివేదిక
ప్రభుత్వ అసమగ్ర విధానాలకు సామాజిక అంతరాలు తోడు కావడంవల్లే శ్రీకాకుళం జిల్లా లక్ష్మీపేటలో దళితుల ఊచకోత సంఘటన చోటుచేసుకుందని గ్రామీణాభివృద్ధిశాఖ పేర్కొంది. గ్రామంలో కుల వివక్ష, అంటరానితనం తీవ్రస్థాయిలో కొనసాగుతోందని, ఈ విషయాలన్నీ జిల్లా అధికార యంత్రాంగానికి తెలిసినా నిర్లక్ష్యం చేయడంతో ఊచకోతకు అవకాశం కల్పించినట్త్లెందని అభిప్రాయపడింది. మద్దువలస నీటి పారుదల ప్రాజెక్టు కోసం భూమి తీసుకున్న ప్రభుత్వం.. నిర్వాసితులకు అతి తక్కువ పరిహారం ఇవ్వడంతోపాటు పునరావాసం సరిగ్గా అమలు చేయకపోవడమూ ఒక కారణమని తెలిపింది. అంతేకాదు.. గ్రామంలో భూమిపై ఆధిపత్యం చెలాయించే పేరుతో దళితులకు గత ఏడాదిన్నర కాలంగా ఉపాధి హామీ పథకం కింద పనులు కల్పించకపోవడంతోపాటు వితంతు, వృద్ధాప్య, వికలాంగ పింఛన్లు ఇవ్వలేదని నిర్థారించింది.

## మూలాలు

## ఇతర లింకులు
* akshmipeta Massacre Written by Ch. Das  Published on 05 July 2012

వర్గం:దళితులపై దాడులు
వర్గం:సంఘటనలు
మాచాని సోమప్ప

**మాచాని సోమప్ప** యెమ్మిగనూరు వీవర్స్ కోఆపరేటివ్ సొసైటీ (YWCS) వ్యవస్థాపకుడు, యెమ్మిగనూరు అభివృద్ధికి నాంది వేసిన వ్యక్తి, పద్మశ్రీగ్రహీత. ఆయన చేనేత సహకార పితామహుడు ఆయన 1938లో స్థాపించిన వైడబ్ల్యూసిఎస్ సొసైటీ ద్వారా చేనేతలు వేసిన చేనేత బట్టలపై ఇందిరాగాంధీ, లాల్‌బహుదూర్ శాస్ర్తీ కూడా ప్రశంసించారు.
## జీవిత విశేషాలు
**మాచాని సోమప్ప** భారతీయ పారిశ్రామికవేత్త, విద్యావేత్త, సమాజ సేవకులు, మాచాని సోమప్ప గ్రూప్ ఆఫ్ ఇండస్ట్రీస్ వ్యవస్థాపకులు. ఆయనా 1904 లో ఆంధ్రప్రదేశ్ రాష్ట్రంలో కర్నూలు జిల్లాకు చెందిన యెమ్మిగనూరు గ్రామంలో జన్మిచారు. 1934 లో కరువు వచ్చినప్పుడు ఆయన తన ప్రాంతంలోని చేనేత కార్మికులకు సహాయాన్నందించాడు. ఆయన "యెమ్మిగనూరు వీవర్స్ కోఆపరేటివ్ సొసైటీ"ని స్థాపించారు. in 1938. ఆయన ఆధ్వర్యంలో ఎమ్మిగనూరు పేరు దేశవ్యాప్తంగా వినిపిస్తూ ఉండేది. మాచాని సోమప్ప ఎమ్మిగనూరులో సహకార పరపతి సంఘాల ఆధ్వర్యంలో నూలు మిల్లును స్థాపించి వెయ్యిమందికి ఉపాధి కల్పించారు. అలాగే చేనేత సహకార సంఘాన్ని స్థాపించి నాగలదిన్నె, కోసిగి, నందవరం, మంత్రాలయం, ఎమ్మిగనూరులలో ఉన్న 3వేల మంది చేనేత కార్మికులకు ఉపాధి కల్పించాడు. ఎమ్మిగనూరు సహకార సొసైటీ పేరున దేశంలో ఉన్న అన్నిపట్టణాల్లో దుకాణాలను తెరచి చేనేత కార్మికులు తయారు చేసిన వస్త్రాలను విక్రయించి చేనేతలకు ఉపాధి కల్పించాడు. చేనేత రంగానికి వన్నె తెచ్చాడు. రెండు సంవత్సరాల అనంతరం ఆయన మాచాని గ్రూప్ ను ప్రారంభించారు. ఆ వ్యాపార గ్రూపు 1940 నుండి అభివృద్ధి చెందింది. ఆ సంస్థ ద్వారా ఇంజనీరింగ్, రవాణా, వ్యవసాయం, ఇన్‌ఫర్మేషన్ టెక్నాలజీ, శక్తి, రిటైల్ బ్రాండ్స్ పై శ్రద్ధ వహించేది. 1960లో ఆయన "స్టాంప్, షెడ్యూల్, సోమప్ప"ను జర్మన్ స్ప్రింగ్ ఉత్పత్తి కోసం స్థాపించారు. 
ఆయన 1978లో మాచాని సోమప్ప ఇంగ్లీషు మీడియం హైస్కూలు స్థాపించి విద్యారంగంలో ప్రవేశించారు.

తోళ్ల పరిశ్రమ, చెప్పుల పరిశ్రమ కూడా సహకార సంఘం ఆధ్వర్యంలో ఏర్పాటుచేసి 200 మంది కార్మికులకు ఉపాధి చూపాడు. పాల ఉత్పత్తి కేంద్రాన్ని ఏర్పాటు చేసి మరికొంతమందికి ఉపాధి చూపాడు. ఎంజి.బ్రదర్స్ లారీ సర్వీస్ ఏర్పాటు చేసి దేశ వ్యాప్తంగా ఎమ్మిగనూరు పేరును వ్యాపింపచేశాడు. సహకార సంఘాల ఆధ్వర్యంలో పరిశ్రమలు స్థాపించి వేల కుటుంబాలకు ఉపాధి కల్పించినందుకు కేంద్రప్రభుత్వం మాచాని సోమప్పకు పద్మశ్రీబిరుదు ఇచ్చింది. ఎమ్మిగనూరు పట్టణ అభివృద్ధికి ఆయన కృషి చేయడమేకాకుండా ఎమ్మిగనూరు కేంద్రంగా ఎన్నో పరిశ్రమలను స్థాపించి ఉపాధి కల్పించారు. అందువలన సోమప్ప ఎమ్మిగనూరు ప్రజల గుండెల్లో ఇప్పటికీ ఉన్నారు. నాలుగురోడ్ల కూడలిలో కాంస్య విగ్రహాన్ని ఏర్పాటు చేసి ఎమ్మిగనూరు ప్రజలు ప్రతిరోజు తలచుకుంటున్నారు.

## పురస్కారాలు
భారత ప్రభుత్వం 1954లో ఆయనను పద్మశ్రీ పురస్కారాన్ని యిచ్చి గౌరవించింది. ఆయన పద్మశ్రీ అవార్డు పొందిన ప్రథములు.

## మూలాలు

## ఇతర లింకులు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1904 జననాలు
వర్గం:1978 మరణాలు
వర్గం:కర్నూలు జిల్లా పారిశ్రామికవేత్తలు
కేంద్రక భౌతికశాస్త్రం

**కేంద్రక భౌతికశాస్త్రం** అనేది పరమాణు కేంద్రకం, దానిలో భాగాలు, అవి ఒకదానితో ఒకటి జరిపే చర్యల గురించి వివరించే ఒక భౌతిక శాస్త్ర విభాగం. ఈ శాస్త్రం వల్ల ముఖ్యమైన ఉపయోగం అణు విద్యుత్ ఉత్పాదన. ఈ శాస్త్ర పరిశోధన వల్ల ఇంకా అణు వైద్యం, ఎం.ఆర్.ఐ స్కానింగ్, అణ్వాయుధాలు, పదార్థాల గురించి మరింత పరిశోధన సాధ్యమయ్యాయి. భౌగోళిక శాస్త్ర నిపుణులు వస్తువుల వయస్సును నిర్ధారించేందుకు వాడే రేడియోకార్బన్ డేటింగ్ కూడా అణుభౌతిక శాస్త్ర పరిశోధన ఫలమే. ఇందులో నుంచే మరల కణ భౌతికశాస్త్రం అనే ప్రత్యేక విభాగం కూడా ఏర్పాటయ్యింది.

## చరిత్ర

1896 లో హెన్రీ బెకరెల్ యురేనియం లవణాలలో ఫోటోపాస్ఫారిసెన్స్ గురించి పరిశోధన చేస్తున్నపుడు  పదార్థాల యొక్క రేడియో ధార్మికత కనుగొనడంతో  అణుకేంద్రక శాస్త్రాన్ని ఒక ప్రత్యేక విభాగంగా అధ్యయనం చేయడం ప్రారంభమైంది. ఒక సంవత్సరం తరువాత జె.జె. థామ్సన్ ఎలక్ట్రాన్లను కనుక్కోవడంతో పరమాణువు లోపల ఏదో నిర్మాణం ఉంటుందని శాస్త్రజ్ఞులు భావించారు. 20వ శతాబ్దం మొదట్లో థామ్సన్ ప్రతిపాదించిన పుచ్చకాయ నమూనా శాస్త్రజ్ఞులు ఆమోదించారు. దీని ప్రకారం పరమాణువును ఒక ధన విద్యుదావేశం గల బంతిగానూ అందులో ఎలక్ట్రాన్లు పుచ్చకాయల్లో గింజల్లాగా గుదిగుచ్చబడి ఉంటాయని ఊహించారు.

తరువాతి సంవత్సరాల్లో రేడియో ధార్మికత మీద విస్తృతమైన పరిశోధనలు జరిగాయి. మేడం క్యూరీ, పియరీ క్యూరీ దంపతులు, రూథర్‌ఫోర్డ్, అతని బృందం ఈ పరిశోధనలు జరిపిన వారిలో ముఖ్యులు.

## మూలాలు

వర్గం:భౌతిక శాస్త్రం
మెదక్–అక్కన్నపేట్ రైలు మార్గము

**మెదక్–అక్కన్నపేట్ రైలు మార్గము** అనెది భారతీయ రైల్వేలోని ఒక రైలు మార్గము. ఇది దక్షిణ మధ్య రైల్వే జోన్ కి చెందిన హైదరాబాద్ రైల్వే డివిజన్ పరిధిలోకి వస్తుంది. ఈ రైలు మార్గము ప్రస్తుతం నిర్మాణంలో ఉంన్న ప్రాజెక్ట్. ఇది మెదక్–అక్కన్నపేట్ రైల్వే స్టేషన్లను కలుపుతుంది, అక్కన్నపేట్ వద్ద ముంబాయి వెళ్ళే ప్రధాన రైలు మార్గముని కలుస్తుంది.

## ప్రాజెక్టు వివరాలు
2014 జనవరి 19న ఈ ప్రాజెక్టు సునీతా లక్ష్మా రెడ్డి ద్వారా మెదక్ లో శంకుస్థాపన జరిగిందది. ఈ రైలు మార్గము యొక్క మొత్తం పొడవు , ప్రాజెక్టు మొత్తం వ్యయం .&nbsp;

## మూలాలు

వర్గం:హైదరాబాద్ రైల్వే డివిజను
మాగ్నెటిక్ టేప్

**మాగ్నెటిక్ టేప్** లేదా **అయస్కాంత టేప్** అనేది  అయస్కాంత రికార్డింగ్ కోసం వెడల్పు తక్కువగా ఉన్న సన్నని చీలిక వంటి పొడవైన ప్లాస్టిక్ ఫిల్మ్‌పై పలచని అయస్కాంతత్వ పూత పూయబడిన ఒక టేపు. ఇది అయస్కాంత వైరు రికార్డింగ్ ఆధారంగా జర్మనీలో అభివృద్ధి చేయబడింది.**టేప్** (ఇంగ్లీష్: మాగ్నెటిక్ టేప్ ) ఒక అస్థిర నిల్వ మాధ్యమం , దీనిని అయస్కాంతీకరించదగిన పూత పదార్థం ప్లాస్టిక్ రిబ్బన్ కూర్పుతో తయారు చేయవచ్చు (సాధారణంగా చుట్టబడినట్లుగా ప్యాక్ చేయబడుతుంది). టేప్ ఒక సీక్వెన్షియల్ యాక్సెస్ పరికరం కాబట్టి, ఇది సాంప్రదాయ నిల్వ, బ్యాకప్, పెద్ద మొత్తంలో డేటాను క్రమం తప్పకుండా చదవడం, వ్రాయడానికి అనుకూలంగా ఉంటుంది.మాగ్నెటిక్ రికార్డింగ్ కోసం ఒక మాధ్యమం, ప్లాస్టిక్ ఫిల్మ్ యొక్క పొడవైన, ఇరుకైన స్ట్రిప్లో సన్నని, మాగ్నెటైజబుల్ పూతతో తయారు చేయబడింది. ఇది 1928 లో జర్మనీలో మాగ్నెటిక్ వైర్ రికార్డింగ్ ఆధారంగా అభివృద్ధి చేయబడింది

అనేక రకాల టేపులు ఉన్నాయి , నిల్వ చేయగల విషయాలు కూడా రకరకాలు. ఉదాహరణకు, నిల్వ వీడియో యొక్క వీడియో , ఆడియో నిల్వ టేపులను (సహా టేప్ రీల్స్ , కేసెట్ టేప్ (కాంపాక్ట్ ఆడియో క్యాసెట్), డిజిటల్ ఆడియో టేప్ (DAT), డిజిటల్ సరళ టేప్ (DLT). 8 ట్రాక్స్ కేసెట్ (8-ట్రాక్ గుళికలు)) ఇంకా  అన్ని రకాల టేపులపై. కంప్యూటర్ల కోసం ఉపయోగించే మాగ్నెటిక్ టేప్ 1980 ల వంటి ప్రారంభ కంప్యూటర్ యుగంలో విస్తృతంగా ఉపయోగించబడింది, అయితే నెమ్మదిగా వేగం , పెద్ద పరిమాణం యొక్క ప్రతికూలతల కారణంగా, ఇది ఇప్పుడు ప్రధానంగా వాణిజ్య బ్యాకప్, ఇతర ప్రయోజనాల కోసం ఉపయోగించబడింది.

"టేప్" లేదా "ఆడియో టేప్" సాధారణంగా రోజువారీ జీవితంలో క్యాసెట్ టేప్‌ను సూచిస్తుంది , ఎందుకంటే ఇది విస్తృతంగా ఉపయోగించబడుతుంది, ఇది 2000 కి ముందు చాలా సాధారణం.

మాగ్నెటిక్ టేప్ యొక్క నిల్వ జీవితం చాలా ఎక్కువగా  ఉంది, నిర్వహణ వ్యయం తక్కువగా ఉంది, నిర్మాణ వ్యయం కూడా చాలా తక్కువగా ఉంది. డేటా భద్రత కోసం అధిక అవసరాలు కలిగిన యూనిట్లు, సంస్థలు దీనిని ఇప్పటికీ పెద్ద సంఖ్యలో ఉపయోగిస్తున్నాయి. సోనీ, ఐబిఎం వాక్యూమ్ ఫిల్మ్ టేప్ మీడియాను అధ్యయనం చేస్తూనే ఉన్నాయి.మాగ్నెటిక్ టేపులపై సమాచారం యొక్క హామీ జీవితకాలం 30-40 సంవత్సరాలు, అయినప్పటికీ 50 సంవత్సరాల కంటే ఎక్కువ వయస్సు గల నిల్వ సమాచారం యొక్క ఉదాహరణలు ఉన్నాయి

### టెక్నాలజీ
మాగ్నెటిక్ టేప్ సౌకర్యవంతమైన బేస్ను కలిగి ఉంటుంది, దానిపై ఒక పని పొర ఒక వైపు వర్తించబడుతుంది - ప్రత్యేక వార్నిష్లో చక్కటి ఫెర్రో మాగ్నెటిక్ పౌడర్ యొక్క సస్పెన్షన్ . వాటి మధ్య ఇంటర్మీడియట్ పొర వర్తించవచ్చు, ఇది బేస్ ,  వర్కింగ్ లేయర్ యొక్క మంచి సంశ్లేషణను అందిస్తుంది. పని పొర వివిధ కూర్పు యొక్క ఫెర్రో అయస్కాంత పొడితో అనేక పొరలను కలిగి ఉంటుంది. అదనంగా, పని పొర పైన, ఇంకొకటి కొన్నిసార్లు వర్తించబడుతుంది - యాంటీఫ్రిక్షన్, బెల్ట్ మార్గంలో ఘర్షణను తగ్గించడానికి, ఉదాహరణకు, ఘర్షణ గ్రాఫైట్ నుండి ... టేప్ యొక్క మొత్తం మందం యూనిట్ల నుండి పదుల మైక్రోమీటర్ల వరకు, వెడల్పు - మిల్లీమీటర్ల యూనిట్ల నుండి 100 మిమీ, అంతకంటే ఎక్కువ, ప్రయోజనాన్ని బట్టి ఉంటుంది.మాగ్నెటిక్ టేప్ యొక్క ఆధారం సింథటిక్ పదార్థాలతో తయారు చేయబడింది, చాలా తరచుగా సెల్యులోజ్ అసిటేట్ (డయాసిటేట్, ట్రైయాసిటేట్) , పాలిథిలిన్ టెరెఫ్తాలేట్ (లావ్సాన్), పాలిమైడ్లు . ఇతర పదార్థాలు కూడా ఉపయోగించబడ్డాయి. 
## మూలాలు

వర్గం:ఆడియో ప్లేయర్లు
సయ్యద్ అహ్మదుల్లా ఖాద్రి

**సయ్యిద్ అహ్మదుల్లా ఖాద్రి** ( 1909 ఆగస్టు 9 – 1985 అక్టోబరు 5) (లిసాన్-ఉల్-ముల్క్ గా సుపరిచితుడు) భారతీయ రచయిత,  విమర్శకుడు, ఛీఫ్ ఎడిటర్, భారత స్వాతంత్ర్యసమరయోధుడు, భారత రాజకీయవేత్త, హైదరాబాదు ప్రముఖుడు. ఆయన "లుట్‌ఫుదుల్లా ఓరియంటల్ రీసెర్చ్ ఇనిస్టిట్యూట్" యొక్క అధ్యక్షులుగా తన సేవలనందించాడు. ఆయన హైదరాబాదు జర్నలిస్టు అసోసియేషన్ అద్యక్షులుగా కూడా ఉన్నాడు. ఆయన ఆంధ్రప్రదేశ్ లైబ్రరీ కౌన్సిల్ సభ్యుడు.

ఖాద్రి 1966 లో భారతదేశ పౌర పురస్కారాన్ని అందుకున్నారు. ఆయన సాహిత్యం, విద్యలో చేసిన కృషికి గానూ ఈ పురస్కారం వరించింది. ఆయన ఆంధ్రప్రదేశ్ రాష్ట్ర శాసనమండలి సభ్యుడుగా కూడా ఉన్నాడు. ఆయన ఆంధ్రప్రదేశ్ రాష్ట్ర హాజ్ కమిటీకి చైర్మన్ గా కూడా వ్యవహరించాడు.ఆయన ఉర్దూ దినపత్రికలైన అయిన సల్తానత్, పైసా అక్బర్ కు ఛీఫ్ ఎడిటరుగా కూడా పనిచేసాడు. అంతకు ముందు ఆయన తండ్రి 1929లో స్థాపించిన తరిఖ్ పబ్లికేష్న్స్ కు ఎడిటరుగా కూడా ఉన్నాడు. 
## జీవిత విశేషాలు

ఆయన హైదరాబాదు రాష్ట్రంలో 1909 ఆగస్టు 9లో అల్లామా హకీం సయ్యద్ షామ్‌సుల్లా ఖాద్రి, సయ్యిదా మహబూబ్ బేగం ఖాద్రి దంపతులకు జన్మించాడు. ఆయన కుటుంబం సాహిత్య ప్రపంచంలో సుప్రసిద్ధమైనది. ఆయన సహోదరులలో పెద్దవాడు. ఆయనకు ఇద్దరు తమ్ముళ్ళు. వారు సయ్యద్ ఇమ్‌దదుల్లా ఖాద్రి, సయ్యిద్ సాడుల్లా ఖాద్రి. ఆయన తంద్రి అల్లామా సయ్యద్ షామ్‌సుల్లా ఖాద్రి కూడా అనేక పుస్తకాలను రచించారు. ఆయన దక్కనీయత్ యొక్క మొదటి పరిశోధకుడు.

1946లో ఖాద్రి హైరదాబాద్ రాష్ట్రానికి మొదటి జర్నలిస్టు. ఆయన ఉర్దూ దినపత్రిక "సల్తానత్"లో ఒకే జాతి సిద్ధాంతం పై రచననలు చేసేవాడు.

## సాహితీ సేవలు

* ముహమిద్ ఎ ఒస్మాన్ 
* తన్‌ఖిద్-ఇ-ఖామస్-ఉల్-మషాహిర్: 1934 
* మిర్ హసన్ దేహెల్వి : 1931
* ఖాముస్-ఉల్-మషాహిర్ : 1933
* నవీద్ ఎ మస్సారత్ : 1934 
* ఉస్మాన్ నమః : Literary and historical miscellany 16 May 1934
* మంజిర్ (కలాం - ఎ - మజ్ముయా) : 1935
* మెమొరీస్ ఆఫ్ చాంద్‌బీబీ : 1939 
* సావనే చాంద్‌బీబీ  
* అజీం ముజాహిద్ ఎ అజాదీ పండిట్ జవహర్లాల్ నెహ్రూ 1942
* ఫాతే ఆజాదీFateh Azadi 1947 
* హిందూ నామా: 1949 ఆగస్టు 15 
* జవహర్ నామా 1950
* హైదరాబాదు నామా 1953
* ఆంధ్రా నామా : 1958 అక్టోబరు 24 
* నజర్ ఎ అఖీదత్ 1966
* బహాదుర్ నామా:
* తరన-ఎ-ఇఖాలస్: 
* Muguam-e-Ghalib : 1969 
* పాయం ఎ గాంధీ
* ఇందిరానామా 1970
* ప్రియదర్శిని గాథ 1971
* ఇందిరా సుమాంజలి 1972
* ఖిసా ఎ సాజన్ 1973
* 25 సంవత్సరాల భారతదేశ ప్రగతి 1973

## మూలాలు

## ఇతర లింకులు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:తెలంగాణ రచయితలు
వర్గం:1909 జననాలు
వర్గం:1985 మరణాలు
వర్గం:ఉర్దూ రచయితలు
వర్గం:హైదరాబాదు జిల్లా రచయితలు
వర్గం:హైదరాబాదు జిల్లాకు చెందిన ఆంధ్రప్రదేశ్ శాసనమండలి సభ్యులు
పుణ్యభూమీ కళ్ళు తెరు

**పుణ్యభూమీ కళ్ళు తెరు** లేదా ***హేంగ్ మీ క్విక్*** అన్నది బీనాదేవి రాసిన తెలుగు నవల. భాగవతుల నర్సింగరావు, బి.టి.సుందరమ్మ దంపతులు కలసి రచనలు ప్రారంభించి తమ పేర్లను కలిపి బీనాదేవి అని కలంపేరు పెట్టుకున్నారు. వారు రాసిన నవలల్లో అత్యంత ప్రాచుర్యం పొందిన ఈ నవల తెలుగు సాహిత్యంలో కూడా ముఖ్యమైన నవలల్లో ఒకటిగా నిలిచింది.
## రచనా నేపథ్యం
ఈ నవలను బీనాదేవి రచించగా 1969-70 మధ్యకాలంలో ఆంధ్రజ్యోతిలో ***హేంగ్ మీ క్విక్*** అన్న పేరుతో నవల సీరియల్ గా ప్రచురితమైంది. సీరియల్ గా ప్రచురితమౌతున్నప్పుడు నవల సంచలనం కలిగించింది. సీరియల్ పూర్తయ్యాకా దీన్ని పుస్తకరూపంలోకి తీసుకువచ్చినపుడు **పుణ్యభూమీ కళ్ళు తెరు** అన్న పేరు పెట్టారు. నవల నేపథ్యం 1960 దశకం నాటి కళింగాంధ్ర ప్రాంతం, మొదట కళింగాంధ్ర ప్రాంతంలోని ఓ పల్లెటూరులో ప్రారంభమై, విశాఖపట్టణంలో ముగుస్తుంది.

## ఇతివృత్తం
కళింగాంధ్రంలోని ఓ పల్లెటూళ్ళో మహాలక్ష్మమ్మకి రాజమ్మ పుడుతుంది. రెండో ఏటనే మేనత్త కొడుకు సింహాచలానికి రాజమ్మనిచ్చి పెళ్ళిచేయాలని అనుకుంటారు, చిన్నతనంలోనే చేస్తారు. సింహాచలం, రాజమ్మలు ఓ వయసుకు వచ్చాకా కాపురానికి పంపేస్తారు. రాజమ్మ పేదవేషం వేసుకున్న యువరాణిలా ఉంటుంది. ఆమె చాలా ఆరోగ్యకరంగా, అందంగా ఉంటుంది. ఐతే అందుకు భిన్నంగా సింహాచలం బక్కగా, డబుల్ టైఫాయిడ్ వచ్చి కోలుకుంటున్న నక్కలా ఉంటాడు. వాళ్ళకి ఓ అరెకరం పొలం ఉంటుంది. సింహాచలానికి ఆరుగాలం కష్టపడి, కాస్తో కూస్తో పండించినా చివరికి మనకేమీ మిగలదన్న చేదునిజం మొదటి నుంచీ తెలుసు.
సింహాచలం కుటుంబంలో భార్య, ముసలి తల్లి, కొడుకు ఉంటారు. హఠాత్తుగా సింహాచలం తల్లికి పక్షవాతం వస్తుంది, ఆమెకు వైద్యం చేయించేందుకు తగ్గ డబ్బు అతని వద్ద ఉండదు. చెరుకు తోట వెయ్యడానికైతే అప్పుపెట్టే షావుకారు, తల్లికి వైద్యం చేయించడానికంటే అప్పివ్వడు. ఇక వేరే దారి లేక గవర్రాజు మావ దగ్గరికి వెళ్తాడు. గవర్రాజు సాధారణ స్థాయి నుంచి మొదలై మున్సిపల్ కాంట్రాక్టరుగా పదెకరాల పొలం, అంటుమామిడితోట, డాబా ఇల్లు, పట్నంలో చదువుతున్న కొడుకు, జీవితంలో ఇంకా ఎదుగుతానన్న నమ్మకం సంపాదించుకునేందుకు చేయని పాపం, అన్యాయం లేదు.
గవర్రాజు షావుకారుతో మాట్లాడి సింహాచలానికి అయిదొందలు అప్పు ఇప్పిస్తూ ఓ ప్రోనోటు, బండి ప్రశస్తమైన బెల్లాన్ని షావుకారు కొట్టుకే తోలుతానన్న షరుతుతో అగ్రిమెంటూ రాయించాడు. సింహాచలం తల్లిని పట్నంలోని ఆసుపత్రికి తీసుకుపోవడానికి సాయం కూడా పడ్డాడు. అమాయకుడైన సింహాచలం నుంచి గవర్రాజు ఇప్పుడూ, అప్పుడు డబ్బు బాగానే లాగాడు. చివరకు డబ్బంతా ఖర్చైపోయి తల్లి మరణించింది. మరణించిన తల్లిని పట్నంలోనే దహనం చేసి, డబ్బు మొత్తం వదిలించుకుని ఊరు తిరిగొచ్చాడు సింహాచలం. ఇప్పుడతనికి తల్లి పోయి, షావుకారు అప్పు మాత్రం మిగిలింది.
తల్లి అనారోగ్యానికి, చెరుకుపంట పెట్టుబడికీ షావుకారు ఇచ్చిన బాకీ అసలు, వడ్డీతో కట్టాలి. ఈ పరిస్థితుల్లో తాను రాసిచ్చిన అగ్రిమెంట్ ప్రకారం షావుకారుకు అమ్మకుండా వేరే వాళ్ళకి బెల్లం అమ్ముకున్నాడు సింహాచలం. తన బాకీదారు తన ద్వారా బెల్లం అమ్మాలి. కొన్నవాడి దగ్గర కమిషన్, అమ్మిన రైతు దగ్గర కన్యకాపరమేశ్వరి ధర్మం, వర్తక సంఘానికి చందా, తన గుమాస్తాలకు, కళాసీలకు రుసుం వంటివన్నీ కట్టుకునేది ఉండగా, తాత అప్పు, తండ్రి అప్పు తీర్చకుండా తాను వేరేగా అప్పుచేసి మూడు అప్పులూ అలా ఉండనిచ్చి తన ముందే వేరొకడికి అమ్ముకోవడం చిరచిరలాడించింది షావుకారును.

## మూలాలు

వర్గం:తెలుగు నవలలు
చిత్తూరు మహమ్మద్ హబీబుల్లా

సి. ఎం. హబీబుల్లా గా ప్రసిద్దులైన  **చిత్తూరు మహమ్మద్ హబీబుల్లా** భారతీయ వైద్యులు. ఆయన గ్యాస్ట్రో ఎంటరాలజీ విభాగంలో భారత దేశంలో సుప్రసిద్ధుడు. 
## జీవిత విశేషాలు
ఆయన 1937 లో భారతదేశ దక్షిణాది రాష్ట్రమైన ఆంధ్రప్రదేశ్ లో జన్మించారు. 1958 లో గుంటూరు వైద్య కళాశాల నుండి ఎం.బి.బి.ఎస్ పట్టాను పొందారు. తరువాత ఆయన ఆంధ్ర విశ్వవిద్యాలయం నుండి మాస్టర్స్ డిగ్రీని, చండీగడ్ లోని పోస్టు గ్రాడ్యుయేట్ ఆఫ్ మెడికల్ ఎడ్యుకేషన్ అండ్ రీసెర్చ్ నుండి ఎం.డి పట్టాలను పొందారు. 
## కెరీర్
ఆయన ఉస్మానియా వైద్య కళాశాలలో గ్యాస్ట్రో ఎంటరాలజీ విభాగంలో అసిస్టెంట్ ప్రొఫెసరుగా కెరీర్ ప్రరంభించారు. 1975 నుండి 1992 వరకు ఆ విభాగానికి అధిపతిగా యున్నారు. తరువాత 1994 వరకు ప్రధానాద్యాపకునిగా పనిచేసారు. ఆయన హైదరాబాదు లోని దక్కన్ కాలేజి ఆఫ్ మెడికల్ సైన్సెస్ లో సెంటర్ ఫర్ లివర్ రీసెర్చ్ అండ్ డయాగ్నాసిస్ విభాగంలో డైరక్టరుగా తన సేవలనందించారు. ఆయన ఆంధ్ర ప్రదేశ్ ప్రభుత్వ మెడికల్ విద్యకు డైరక్టరుగా కూడా పనిచేసారు. ఆయన భారతదేశం లోని నేషనల్ సైన్సు అకాడమీలో 1997 లో ఫెలోషిప్ పొందారు. ఆయన అనేక శాస్త్రపరమైన ప్రచురణలు చేసి గుర్తింపబడ్డారు. 
## పురస్కారాలు
* 1997 - ఖ్వారిస్మి అంతర్జాతీయ పురస్కారం. 
* 2001 : భారత ప్రభుత్వం చే పద్మశ్రీ పురస్కారం. He died on 10 July 2010, falling to a cardiac arrest.
* 2003 : డాక్టర్‌ ఆఫ్‌ సైన్స్‌ అవార్డు.

## మూలాలు

## ఇతర లింకులు
* 
* వైద్యవృత్తికే అంకితమైన డాక్టర్‌ హబీబుల్లా Mon, 6 Sep 2010

వర్గం:1937 జననాలు
వర్గం:2010 మరణాలు
వర్గం:తెలుగువారిలో వైద్యులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:గుంటూరు వైద్య కళాశాల పూర్వ విద్యార్థులు
వర్గం:ముస్లిం ప్రముఖులు
వర్గం:గుంటూరు జిల్లా వైద్యులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:వైద్యరంగంలో పద్మశ్రీ పురస్కార గ్రహీతలు
దశిక దుర్గాప్రసాదరావు

**దశిక దుర్గా ప్రసాదరావు** భారతదేశ భూగోళ శాస్త్రవేత్త, జాతీయ రిమోట్ సెన్సింగ్ ఏజన్సీ యొక్క మాజీ డైరక్టరు. 
## జీవిత విశేషాలు
ఆయన 1939 లో గుంటూరు-విజయవాడ ప్రాంతంలో జన్మించారు. 1998 లో భారతదేశ జాతీయ అకాడమీ ఆఫ్ సైన్సెస్ నుండి ఫెలోషిప్ పొందారు. ఆయనకు 2001లో భారత ప్రభుత్వం పద్మశ్రీ పురస్కారాన్నందించింది. రెండు సంవత్సరాల తరువాత, ఆయన 2003లో ఇండియన్ సొసైటీ ఆఫ్ రిమోట్ సెన్సింగ్ నుండి భాస్కర అవార్డు పొందారు.

## మూలాలు

## ఇతర లింకులు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:తెలంగాణ శాస్త్రవేత్తలు
వర్గం:1939 జననాలు
వర్గం:జీవిస్తున్న ప్రజలు
వర్గం:తెలుగువారు
వర్గం:భారతీయ భూగోళ శాస్త్రవేత్తలు
వర్గం:గుంటూరు జిల్లా శాస్త్రవేత్తలు
దీపక్ శోధన్

**రోషన్ హర్షాద్‌లాల్ "దీపక్" శోధన్**  (18 అక్టోబరు 1928 – 2016 మే 16) భారతదేశ టెస్టు క్రికెట్ క్రీడాకారుడు. ఆయన మూడు టెస్ట్‌లు ఆడి 181 పరుగులు చేశారు. ఆయన సగటు60.33. అంతేకాక ఆయన 43 ఫస్ట్ క్లాస్ మ్యాచ్‌లు కూడా ఆడి 1802 పరుగులు చేశారు.
## జీవిత విశేషాలు
దీపక్ శోధన్ 1928లో జన్మించారు. ఆయన ఎడంచేతి వాటం బ్యాటింగ్‌తో పాటు మీడియం పేస్ బౌలింగ్ చేసే శోధన్ భారత్ తరఫున మూడు టెస్టులు ఆడారు. 1952లో పాకిస్తాన్‌తో కోల్‌కతాలో జరిగిన టెస్టులో ఆయన అరంగేట్రం చేశారు. ఆడిన తొలి టెస్టు ఇన్నింగ్స్‌లోనే సెంచరీ (110 పరుగులు) చేసిన తొలి భారత క్రికెటర్‌గా దీపక్ శోధన్ గుర్తింపు పొందారు. ఆ తర్వాత జరిగిన వెస్టిండీస్ పర్యటనకు జట్టులో చోటు సంపాదించినా కేవలం ఒక్క టెస్టు మాత్రమే ఆడాడు.

పోర్ట్ ఆఫ్ స్పెయిన్‌లో జరిగిన తొలి మ్యాచ్‌లో 45, 11 పరుగులు చేసిన శోధన్ గాయంతో తర్వాతి మూడు టెస్టులకు దూరమయ్యారు. కింగ్‌స్టన్‌లో జరిగిన ఆఖరి టెస్టులో బరిలోకి దిగినా పెద్దగా రాణించలేకపోయారు. ఆ తర్వాత 1962 వరకు ఫస్ట్‌క్లాస్ క్రికెట్‌లో కొనసాగినా జాతీయ జట్టులో మాత్రం చోటు దక్కించుకోలేకపోయారు. 43 ఫస్ట్‌క్లాస్ మ్యాచ్‌ల్లో 1802 పరుగులు, 73 వికెట్లు తీశారు. ఇందులో 4 సెంచరీలు, 7 అర్ధసెంచరీలు ఉన్నాయి. భారత్‌ తరుఫున టెస్ట్‌లలో తొలి మ్యాచ్‌లోనే సెంచరీ సాధించిన మొదటి బ్యాట్స్‌మన్‌ ఘనత ఇతని సొంతం.
## అత్యున్నత రికార్డు
ఆయన అత్యధిక సరాసరి పరుగులు 60.33 ను భారతీయ బ్యాట్స్‌మన్ గా నెలకొల్పారు. ఆయన గుజరాత్ క్రికెట్ జట్టుకు ప్రాతినిధ్యం వహించి, అధికంగా రంజీ క్రికెట్లో పాల్గొనేవారు. యువకునిగా యున్నప్పుడు ఆయన హాకీ క్రీడాకారుడు కూడా. ఎడమచేతి బ్యాట్స్‌మన్ అయినందున ఆయన "ఎడమచేతి హాకీ స్టిక్"ను వాడేవారు.

## మరణం
శోధన్ మే 16 2016 న తన 87వ యేట ఊపిరితిత్తుల క్యాన్సర్ తో బాధపడుతూ మరణించారు. ఆయన మరణానికి ఆయన భారతదేశ టెస్టు క్రికెటరుగా అత్యధిక వయసున్నవారు.
## మూలాలు

## ఇతర లింకులు
* Rajan Bala, *The Covers are Off*, (2004), p.&nbsp;53–54
*  Richard Cashman, *Patrons, Players and the Crowd* (1979), p.&nbsp;100
* Cricinfo Profile
* Cricketarchive Profile
* Interview (accessed సెప్టెంబరు 9 2005) 
* Scorecard of Shodhan's first Test
వర్గం:1928 జననాలు
వర్గం:2016 మరణాలు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:గుజరాత్ క్రికెట్ క్రీడాకారులు
వర్గం:గుజరాత్ వ్యక్తులు
వర్గం:క్యాన్సర్ వ్యాధి మరణాలు
వర్గం:భారతీయ క్రీడాకారులు
వర్గం:భారతీయ హాకీ క్రీడాకారులు
అచ్చి కృష్ణాచారి

**అచ్చి కృష్ణాచారి** (ఏ.కె.చారిగా సుపరిచితులు) ఉస్మానియా మెడికల్ కళాశాల మాజీ ప్రిన్సిపాల్, స్వాతంత్ర్య సమరయోధుడు. అతను తొలి తరం వైద్య నిపుణుడు, లక్షన్నర శస్త్ర చికిత్సలు చేసిన ఘనుడు.
## జీవిత విశేషాలు
అతను ఏప్రిల్ 21, 1930న జన్మించారు. అతను తండ్రి ప్రముఖ ఆగమశాస్త్ర పండితుడైన ఎ.నరసింహాచారి. ఉస్మానియా మెడికల్ కళాశాలలో ఎంబీబీఎస్ పూర్తి చేయడంతో పాటు పాథాలజీ సర్జరీలో గోల్డ్ మెడల్‌ను సాధించారు.

## వృత్తి
అతను ధూల్‌పేట్ ప్రాంతంలో వైద్య వృత్తిని ఆరంభించారు. గాంధీ ఆస్పత్రిలో అసిస్టెంట్ ప్రొఫెసర్‌గా చేరారు. కర్నూల్ మెడికల్ కళాశాలలో సర్జరీ ప్రొఫెసర్‌గా, గాంధీ ఆస్పత్రిలో సర్జరీ విభాగం హెచ్‌వోడీగా, ఉస్మానియా మెడికల్ కళాశాల ప్రిన్సిపాల్‌గా విధులు నిర్వహించి 1983లో గాంధీ ఆస్పత్రిలో పదవీ విరమణ పొందారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పదవీ విరమణ అనంతరం ఇండియన్ మెడికల్ అసోసియేషన్ కార్యకలాపాల్లో చురుకుగా పాల్గొనేవారు. పలు ప్రైవేట్ ఆస్పత్రుల్లో అతను వైద్య సేవలు అందించారు. ఉమ్మడి రాష్ట్రంలో రాష్ట్ర ప్రతినిధిగా రష్యా, యూకే, యూఎస్‌ఏలలో కూడా పర్యటించారు.

మర్రి చెన్నారెడ్డి, ఎన్.టి.రామారావు వంటి ప్రముఖులకు అతను శస్త్రచికిత్సలు చేశారు. గవర్నర్లు, ముఖ్యమంత్రులు, మంత్రులెందరికో ఆయున స్వస్థత చేకూర్చారు. వరంగల్‌, మెదక్‌, నల్లగొండ జిల్లాల్లోని తండాల నుంచి పెద్ద సంఖ్యలో రోగులు ఇక్కడికి తరలి వస్తారు. రోగుల నుంచి ఆయున నావుమాత్రపు ఫీజు తీసుకునేవారు. "పేద వాళ్లం. పైసలు ఇచ్చుకోలేం" అని చెబితే చాలు, రూపాయిు తీసుకోకుండా సర్జరీ చేసిన సందర్భాలు వేలకు వేలు ఉన్నాయి.

## పురస్కారాలు
* 1990ల పే శాస్త్ర మెుమోరియల్‌ ఒరేషన్‌ అవార్డు
* 1991లో డాక్టర్‌ ఎంసీోషి మెమోరియుల్‌ ఒరేషన్‌ అవార్డు, 
* 1992లో డాక్టర్‌ ఆరాస్తు మెమోరియయుల్‌ ఒరేషన్‌ అవార్డులు
## వ్యక్తిగత జీవితం
చారి తండ్రి ఆగమశాస్త్ర పండితుడు. ఏకే చారి మాత్రం తన పిల్లలను వైద్యులుగా తీర్చిదిద్దారు. ముుగ్గురు కుమాూరులు పాండురంగాచారి, వెూహనాచారి, శోభన్‌బాబు డాక్టర్లే. ముుగ్గురు కోడళ్లలో ఇద్దరు డాక్టర్లు. ఆయ మేనల్లుళ్లూ వైద్యులే.

## మరణం
అతను కొంత కాలంగా హృద్రోగంతో బాధపడుతున్నారు. మే 18 2016 ఉదయం హఠాత్తుగా గుండెనొప్పి రావడంతో మృతిచెందారు. అతనుకు భార్య (శ్రీదేవి) ముగ్గురు కుమారులు, కుమార్తె ఉన్నారు.
## మూలాలు

## ఇతర లింకులు

వర్గం:2016 మరణాలు
వర్గం:తెలుగువారిలో వైద్యులు
వర్గం:తెలుగువారిలో స్వాతంత్ర్య సమర యోధులు
వర్గం:1930 జననాలు
వెలిదె హరిశంకర శాస్త్రి

right|250px|thumb|వెలిదె హరిశంకర శాస్త్రి
**వెలిదె హరిశంకర శాస్త్రి** ప్రముఖ హరికథా కళాకారుడు, పండితుడు, బహుభాషా కోవిదుడు.
## జీవిత విశేషాలు
ఆయన 1930 జులై 5న వెలిదె లక్ష్మీబాయి, నర్సింహరామయ్యశాస్త్రి దంపతులకు రంగశాయిపేటలో హరిశంకర్‌శాస్త్రి జన్మించారు. స్థానికంగా ఉన్న ప్రభుత్వ పాఠశాలలో ఉర్దూమీడియంలో మెట్రిక్ వరకు చదివారు. విద్యభ్యాసంతోపాటే మడికొండ సత్యనారాయణశాస్త్రి వద్ద హరికథ, చల్లపల్లి పంచనాధం వద్ద సంగీతం నేర్చుకున్నారు. హరికథలు చెప్పడంలో తనకుతానే సాటిగా ఉమ్మడిరాష్ట్రంలో వేలల్లో కచేరీలు నిర్వహించి పలువురి మన్ననలు పొందారు.అనేక వేదికలపై హరికథాగానం చేసి పలు అవార్డులు అందుకున్నారు. 2006లో పోతన విజ్ఞానపీఠం, 1981లో మామునూరు పోలీస్‌ బెటాలియన్ లో ఆయనకు ఘనసన్మానం జరిగింది. 1982లో ఉప్పల్‌ రైల్వే అథారిటీస్‌ "సువర్ణ ఘంటాకంకణం"తో సత్కరించింది. 1988 లో నాటి ముఖ్యమంత్రి నందమూరి తారక రామారావు చేతుల మీదుగా ఉగాది పురస్కారాన్ని అందుకున్నారు. హరిశంకర శాస్త్రి హరి కథలు దూరదర్శన్, రేడియోలో ప్రసారమయ్యాయి.
## పురస్కారాలు
1982లో కరీంనగర్‌లో శ్రీసీతారామచంద్రస్వామి కల్యాణం సందర్భంగా చేసిన హరికథా కాలక్షేపాన్ని గుర్తించి సువర్ణఘంటా కంకణ సన్మానం చేశారు. ఉమ్మడి రాష్ట్రంలో వెలిదె హరిశంకర్‌శాస్త్రి వేలసంఖ్యలో వేదికలపై హరికథాగానం చేసినందుకు నాటి అధికారులు, కళాకారులు హరికథ కళానిధి, హరికథ భాస్కర, హరికథ సుధానిధి అనే బిరుదులతో సత్కరించారు.
## వ్యక్తిగత జీవితం
ఆయనకు కుమారుడు వెలిదె నర్సింగశాస్త్రి, కుమార్తె ఉషారాణి ఉన్నారు.
## మరణం
ఆయన కొంతకాలంగా వృద్ధాప్యసమస్యలతో భాదపడుతున్న ఆయన రంగశాయిపేటలోని తనస్వగృహంలో ఏప్రిల్ 21 2016 న మరణించారు.
## మూలాలు

## ఇతర లింకులు

వర్గం:1930 జననాలు
వర్గం:2016 మరణాలు
వర్గం:హరికథా కళాకారులు